
VITEJII NEAMULUI 


Există o împărăție ideală în care nu pătrund 
decât cei miruiți cu podoabele fapielor mari: e 
împărăţia legendei. 

Oameni de regulă modeşti la înfăţişare şi de 
condiţie socială şi mai modestă, adeseori nebăgaţi 
în seamă de nimeni, printr'o opintire voinică ce 
seamănă emoții în grosul 
anonimatului din care se 
smulg, îşi țintuesc numele 
pe culmile unde se ţese 
basmul. La tâmplele lor 
svâcveşte un sânge sănătos 
şi'n inimi găzduesc ca pe-o 
comoară, sâmburele fap- 
telor ce se'ncununează cu 
mărire, Sunt aleşii clipelor 
grele ale unui neam, sunt 
dovada rezervelor de ener- 
gie şi strigătul la viaţă al 
unui popor aceste exem- 
plare excepţionale ce răsar 
din pământul neamului ca 
să apună în cerul patriei. 
Admiraţia noastră le spune 
eroi şi mărturiseşte că, la 
vremea lor, ei au fost 
mai mult decât oameni. 
Când le cercetăm viaţa şi 
cutezăm să dăm laoparte 
vălul ce ascunde misterul 
isprăvilor slăvite în cari au 
plecat înfăşuraţi dintre noi, 
lăudăm credința care zace 
la temelia oricărei depă- 
şiri a existenței mărunte. Toţi eroii au realizat 
mai mult decât li s'a cerut sau au înfăptuit atunci 
când omenirea nu se gândea că ar putea să le 
ceară ceva. Serviciile lor generoase şi benevole 
sunt comandate de-o lume sacră de idei, ai cărei 
obicinuiţi nu suntem oricare din noi, o lume a 
cărei cetăţenie şi favoruri nu se câştigă cu per- 
gamente şi blazoane pământeşti. Eroii sunt prizo- 
nierii eternului care neagă temporalul, sunt sacer- 

doţii excepţionalului care refuză mediocritatea. 
De aceea eroii nu mor, niciodată. 

l-a fost ursit neamului românesc să anine la 
altarul lui bogate cununi de biruinţi şi tot atâtea 
cununi de jertfe. Din florile cari împrăştie mireasma 
slavei peste sbuciumatul său trecut, picură prea 
adeseori sânge. Biruinţa şi 
jertfa sunt surori gemene. 
Cea din urmă găteşte ca- 
lea celei dintâi. Vrednicia 
unui neam se poate calcula 
după bogăţia jertfelor sale. 
Pomenirea acestor jertfe, e 
praznic mare pentru toată 
obştea. Şi obştea româ- 
nească a fost totdeauna 
sensibilă faţă de asemenea 
praznice. Două din acestea, 
s'au desfăşurat acum de 
curând, pe două vetre de 
onoare ale ţării. Una la Bu- 
cureşti, pentru viteazul lo- 
cotenent Zăgănescu, pe lo- 
cul din Dealul Spirii, unde 
un monument măreț eterni- 
zează memoria _vitejilor 
pompieri căzuţi în scurta şi 
apriga luptă cu Turcii ce 
veneau să pedepsească 
oraşul răsvrătit cu ţara, la 
patruzecişiopt. A doua, la 
Târgu-Jiu, unde un alt mo- 
nument ridicat acum, a 
strâns pentru un mişcător 
omagiu adus fecioarei-eroine care s'a dăruit cu băr- 
băţie Patriei, pe Rege şi norodul românesc. Eca- 
terina Teodoroiu — fecioara dela Jiu — în cununa 
jertfelor pe cari s'a clădit România-Mare, e unul 
din acele splendide exemplare ce cinstesc neamul 
omenesc şi afirmă caracterul nobil al rasei ro- 
mâneşti slujind virtuţii care birue şi cucereşte nimb 
de nemurire. O revelaţie sublimă trezeşte pe erou 
în cercetaşa care îngrijea cu gingăşie răniții unui 

spital din preajma frontului şi o mână în bătaia 
frontului ucigător. 

Intâi împarte cariuşe soldaţilor. Se duce pe 
front, e luată prizonieră, scapă şi revine la tova- 
răşii ei. Deşi rănită, stărue să rămână la datorie. 
După luptele dela Jiu e decorată cu „Virtutea mi- 
litară“ şi înaintată sublocotenent. Intr'o noapte 
neagră ca moartea ce venea să-i frângă cutezanţa, 
fecioara a căzut. Totul s'a petrecut ca într'o poveste 
ticluită de-un unchiaş sfătos. Şi fata în uniformă 
de sublocotenent a fost unsă cu glorie. Nu pentru 
moartea ce-o fi împrăştiat-o între duşmani, ci prin 
curajul ei pilduitor şi recontoriant, a cărui veste a 
făcut ocolul fronturilor româneşti. Într'o clipă 
când moralul celor îngropaţi în tranşee avea 
nevoe de noui infuzii de optimism, se s-oală vi- 
teaza, ca o minune. În altă parle a frontului, o 
altă fată de ţăran, din propriu îndemn, arată trupelor 

românești un vad, în Olt, la Hălmagiu, pe unde 
să poată trece cu uşurinţă ca să cadă în coasta 
duşmanului luat prin surprindere. lar brava Maria 
Mănciulea din satul Părău, e decorată în faţa tru- 
pelor cu medalia ce'mpodobea pieptul eroinei 
dela Jiu. 

Fericit neamul care a odrăslit asemenea 
inimi bărbăteşti. 

Prăznuirea dela Târgu-Jiu ne rememorează o 
pagină mare din drama ce ne-a încercat neamul 
acum două decenii. O pagină pe care n'o cuprind 
câteva fețe de revislă. Dar pe care încearcă s'o 
cuprindă inimile noastre. Şi mai ales sufletele 
curafe ale tinerelor românce, cărora pilda bravei 
fecioare dela Jiu le îmbie îndemnul de-aşi sluji 
Patria cu neţărmurit devotament. 

GRIGORIE T. MARCU 

TACEREA 


Vorbiam cu un prieten despre făcere, — şi 
despre puternica ei înrâurire asupra sufletului. 

Şi-mi zicea el: 

— „Abia acum înțeleg porunca tăce:ei în 


ordinul monahicese — şi prin aceasia, tăcerea 
cea mult grăitoare a Domnului Hristos“. 
Tăceam. 
Prietenul povesti mai departe: — „lată: 


pentru răscumpărarea păcatelor şi pentru o mai 
mare zidire sufletească, am hotărât acum câtva 
“timp ca în timpul unei luni întregi să fac asu- 
pră-mi o încăpăținată lucrare de  penitență. 
Această hotărâre era 'cu privire la multe lucruri, 
printre cari se afla şi o cât mai prelungită tă- 
cere. Să nu vorbesc decât strictul necesar — și, 
și așa, cât mai monosilabic. Să opun avanlanşei 
de vorbire, tăcerea. Să trec prin filtrul tăcerei 
tot ceeace repulsia primă m'ar îndemna să grăesc. 
Legămânlul meu era cât se poate de ferm. Am 
început, aşadar, la întâi al lunei, tăcerea mea. 
Firește, lucrul nu era prea uşor, — dar, fi-aş 
spune, că nici greu nu era ... Greutatea provenea 
din aceea că la poarta vorbirei, chiar din clipa 
dela început, au năvălit tot felul de solicitări. 
Am stătut — şi, întrun catastif nevăzut, am în- 
semnat acele porniri. Vai, iubite prietene, ce de 
lucruri nefolositoare, ce de îndemnuri de goală 
bârfire, ce de alunecări spre răutfate, ce de 
iscodiri asupra vieţii altora, ce zădarnică pala- 
orageală fără rost, ce forfot inutil — şi ce pier- 
dere de vreme... dacă aş fi dat drumul tuturor 
imboldurilor 1... In cea dintâi seară, când înainte 
de a mă culca mi-am făcut examenul de con- 


știință, am rămas copleșit sub noianul de vorbire 
nerostită. M'am înspăimântat cugetând la câte 
vorbe inutile, rele, stricătoare (peniru alții — şi 
pentru mine) aș fi rostit, dacă nu le-aş fi opus 
tăcerea. lar când m'am gândit ce de vorbe stri- 
căfoare am grăii dealungul vremii, — am fost 
cuprins de-o nălucire fără de margini. Am căzut 
în întristare — şi am auzit glasul cel dulce : „Vezi, - 
iubitule, dreptatea mea ?/* M'a tmpresurat des- 
curajarea — şi n'am putut dormi. „Doamne- 
Doamne 1] Ce fericire s'ar lăsa pe lume, dacă 
limba omenească ar fi mai înfrânată /“ 

A doua zi, şi mai încăpăţinată a fost tă- 
cerea mea, dar tot pe atâla s'a îndârjit împo- 
irivă-mi şi vorbirea. Am lămurit atunci că noi 
oamenii avem o crudă pornire de a cârti, — a 
găsi la alții toate defectele şi păcatele, — de 
vreme ce din o sulă de porniri de a vorbi din 
ziua aceea, nouăzeci erau cu privire la aceasta. 
Venea vorba până în pragul buzelor — o cercetarmn 
— şi, aproape cu desgusi, o alungam în hdul 
din care se forsese: erau aproape toate, vorbe 
pătate de răutate... Seara, am căzut zdrobit de 
constatările mele, — pintenul tristejei m'a înțepat 
„necontenit în suflet. Dar, undeva, începea să se 
desfacă sfios şi dulce, şi floarea rară a tăcerei... 
„Ce bine e să faci ] Ce balsam este, peste suflet, 
făcerea ?!]“ Şi așa, dragul meu, zi de zi, am îm- 
potrivit vorbirei, această armă, alâta de despre- 
juită până atunci, a tăcerii... Zi de zi lupta era 
mai uşoară, — de vreme ce necontenit mai fru- 
moasă se desfăcea în suflet „floarea minunată 
a tăcerii... Şi, după luna aceea de penitenţă, 
m'am apropiai aşa de tare de simțul tăcerii, 

încât am putut să văd, străfulgerat de uimire şi 
de plăcere, lumina cea pură și divină, a tăcerii 
lui Isus, — a vorbirii lui adânci şi ziditoare prin 
tăcere... Şi am priceput şi porunca tăcerii din 
ordinele monahale... Da, iubite prietene, tăcerea 
este una din pavezele nelnvinse cu care ne putem 
împotrivi răului... Să tăcem cât mai mult“... 


PEISAJ 


Ziua de Maiu scade pe nesimlite, în acor- 
duri abia simţite de miresme. 

Cerul s'a încenuşat puțin, ca o frunte pe 
care visarea îşi aruncă prăfuirile-i vrăjite. 

Florile tşi pleacă vârful tijelor, ca  într'o 
rugăciune a crepusculului care invadează, ne- 
biruit, asupra lumii. 

Sgomotele prind patină catifelată, ostenite, 
în resfirarea lor de peste zi, care acum se ispră- 
veşie. 

Trecătorii sunt mai rari prin dreptul locului 
aceluia, care par'că se pregăteşte de-un fapt 
mai neobişnuit. 

O aşteptare mirată, îşi desface dealungul 
stradei solitare, florile tăcerii — şi o chemare, 
fără de glas își slomneşte momirile dulci şi 
ascunse. 

Şi, deodată, tăcerea şi singurătatea sunt 
sfăşiate blând de sunetul sonor şi clar al clopo- 
tului dela bisericuţa, de colo, din margine. 


Intorci capul — priveşti — şi par'că atunci 
s'a desfăcut în mijlocul curjii'nvadate de iarbă, 
bisericuța învoaltă, ca o imensă floare... 

De ce, oare, îți pare că-i o ființă tihnită 
și înțeleaplă, care-ji zice, limpede: „Vino, — 
vino [“... 

Clopotul a prins a bate, repetat, adăogân- 
du-şi şi el îndemnul, la chemarea bisericii. 

Ce sirăveziu e sunetul aramei, în urcuşul 
Iui spre înaltul suav al cerului de Mai! 

Te cuprind de toate părţile, mângăioase 
alintări sufleteşti — şi, fără să vrei, răspunzi: 
„Vin de îndată /“* 

Pasul se face egal, înțelept şi greu : ajungi 
la portija de fier, urci una-două-trei trepte — şi 
deschizi. . . 

Ridici privirea : plină de-o lumină serafică 
te întimpină iâmpla nemişcată, — cuprinsul bise- 
ricii te îmbracă în strai mângăios de răcoare — 
iar de pe altar, Crucea îți spune, în dulce po- 
runcă: „Eşti al lui Hristos- Domnul !“. .. 

La spate ai lăsat lumea cea lumească, 
înainte ai Adevărul şi Lumina. 

Prin ferestrele strâmte se strecoară lumină 
de apus, căzând pioasă pe vechile lespezi lucii. 

Te simți desprins dintr'o clisă stătătoare — 
și atârni în văzduhul prietenos... 

Uşa din față'şi ridică vălul de mătasă — 
şi preotul în patrafirul. atârnat la gât, cădelni- 
jlează încel... 

Valurile alburii de tămâie vin şi spre tine, 
ca să-ți sfințească clipa... 

Pleci fruntea — aştepţi — asculţi,. . 

Scurta slujbă e ca un ison al înălţării... 

Pe urmă, preotul se înfăţişează în uşa alta- 
rului, şi ținându-şi mânile împreunate, vorbeşte 
despre Hristos... Incet, dulce, ca într'o povestire, 
pe care însuşi lui, preotului, altcineva i-o șop- 
leşte. . . 

„Credeţi, oameni, că nu este mântuire, fără 
El... Zădărnicie — şi praf — şi umbră trecă- 
foare sunt toafe... Palate — şi împărăţii, — 
slavă și ambiţii, — trufașă oaste a Nimicului, — 
toate, toate au trecut ca norii la vânt — şi mai 
puțin încă... El singur este Adevăr în toate... 


DIN VIAȚA LUI IROD ANTIPA 


TRUFIE ŞI 


În sala cea mare a palatului domnesc din 
Samaria era sărbătoare strălucită. Căpitanii oştilor, 
căpeteniile slujbaşilor şi boierii poporului slăveau 
în cântece şi'n veselie ziua naşterii lui lrod Antipa. 
Alergau dela masă la masă bunătăţile, săltau vo- 
ioase cupele cu vinuri scăpărătoare și se 'nvâr- 
teau ca prisnelele perechile tinere în sborul sprinten 
al jocului. Dar când amuţeau pe-o clipă lăutele şi 
mai aţipea şi sburdarea, un şuier de glas ce în- 
grozeşte cutremura ospăţul cel bueac: 

— Pocăeşte-te, Cârmuitor trecător al acestei 
lumi deșarie, căci Domnul de sus poartă lo- 
pata judecății în dreapta Sa nepărtinitoare! Po- 
căeşte-te Puternice al zilei, căci El a aşezat să- 
curea răsplătirii lângă pomul vieţii tale ! Pocăeşte-te, 
lroade, căci bate la uşa ta toeagul Aceluia, care 
poate ridica şi din pietrile deşertului ucenici de-ai 
lui Avram!... 

Era cuvântul unui rob dintr'o temniţă apro- 
piată. Rob cu haina aspră, ca ţundra ciobanului, 
cu pletele lungi, ca cele de femee altădată, cu 
barba ca snopul încâlcit de vifor. Dar, în schimb, 
rob cu jarul credinței, cu gingăşia iubirii şi cu 
frăgezimea bunătăţii. Dinţii lui n'au măcinat încă 
muşchi de carne, decât de roşcove. Limba lui n'a 
gustat încă din grăunie de grăsime, ci doar din 
sucul fagurilor. Buzele lui feciorelnice nu s'au 
mueat încă în mustul viței, ci numai în apă lim- 
pede de stânci. Capul lui plămăditor de gânduri 
cerești nu s'a odihnit încă pe puf de pernă, ci 
numai pe bolovani, iar trupul sihăstrit pe lespede 
de cremene. Şi ochii lui aprinşi de patima celor 
de sus cercetau numai podoabele ceriului, iar 
urechile lui vrăjite de şoaptele tainice ale duhului, 
ascultau numai îndemnurile lui Dumnezeu. 

Cuvântul robului cădea ca grindina prin holde 


Credeţi, oameni, — şi vă închinaţi Lui“... 

Preotul s'a şfers vederii... Biserica s'a 
umplut de înserare mai deasă... Crucea strălu- 
ceşte: mai tare pe alfar. 

Privirea se desprinde de pe catapifeasma 
luminei, respirarea se desface largă... Mâna 
alinge cele patru puncte ale trupului, în cruce, — 
capul se pleacă.,, 

In urmă, Biserica a rămas de strajă în strada 
năpădită de întunerecul noplii. . . 

Noaptea de Mai se aşează molcomă peste 
lume, — numai crucea din vârful turlei luceşte 
ca un deget de lumină, care, necontenit — şi fix, 
arată oamenilor cerul, — limanul mântuirii. .. 

AL. LASCAROV-MOLDOVANU 


SMERENIE 


şi ofilea veselia oaspeţilor. Se'nfiorau şi paznicii 
cei încinşi cu zale. Şi, îngălbenea de teama lui 
şi lrod cel cu creştetul încoronat şi-i tremura scep- 
trul în braţul vânjos şi călcâiul pe marmura tro- 
nului. In cutremurul mâhnirii lui din 'mână svârlea 
un semn şi lăutarii prindeau să umple iar sala cu 
veselia melodiei lor. Tinerii s'avântau din nou la 
joc, iar bătrânii răsuceau firul poveştilor. 

— Spus-a şi Galileanul că robul ăsta-i „cel 
mai mare dintre cei născuţi din femee“, grăi unul. 

— Mai zis-a c'a fost „binecuvântat cu duh 
sfânt încă din pântecele maicei sale“, vorbi altul. 

— S'aude c'ar fi întărit chiar şi-aceea că-i 
„îngerul trimis înaintea feţei Domnului“, adause 
al treilea. 

Câţiva meseni se sguliră într'un unghier, ca 
sâmburii într'o nucă și, îşi șopteau la ureche: 

— Cum musteşte adevărul de subit coaja 
graiului ce pleacă din gura robului! 

— Pe scara vicleniei şi pe trepţile minciunei 
s'a urcat lrod pe scaunul măririi! 

— Cu pârghia uciderii se sprijineşte pe mă- 
tasa jilțului; 

— Cum a isgonit-o de fără milă pe sărmana 
Maria, fiica lui Areta! Şi cum se scaldă făr' de 
ruşine în apele tulburi ale destrăbălării, prins în 
mrejele ispititoare ale soţiei fratelui său bun: Filip ! 

„.—ite-o, cum scapără furia în ochii lrodiadei ! 
Cum s'ar răsbuna de strajnic asupra robului din 
temniţă ! Par'că pândeşte ca vipera la poala stâncei. 

Pe când curgeau în grijă şoaptele, prin largul 
sălii strălucitoare se "nvârteau ca vântul părechile, 
se mlădiau fermecător fetele. Una, mai ales, cu- 
ceri toate privirile. Era cu ochi de cărbune, cu 
fața de bujor, cu părul de perlă, cu haina de 
pânză de paeanjen şi cu trupul de fulg de nea. 

Ruinele templului lui Irod 


Făptura ei răsfăţată şi vraja jocului ei încântător 
birui şi inima lui Irod. De-aceea vorbi el la sfâr- 
şitul jocului într'un glas aşa de cald şi aşa de 
mărinimos: 

— Salomee dragă, tu dulce fată a soţiei mele 
scumpe, cere orice vrei, pân' la jumătatea împă- 
răției mele şi jur că-ţi voi da ţie! 

Faţa Salomeei se 'mbujoră și mai mult şi'n 
mintea meşterei dănţuitoare începură a se dăpăna 
gânduri învrâstate: 

— Voi cere moşii cu palate strălucite... Şi 
bulgări grei de aur, cari lucesc ca faţa soarelui... 
Şi mărgăritarele lui străbune... 

Din toropeala visării ei fericite o deşteptă 
şuerul glasului de tunet din temniţă: 

— Pocăeşte-te, lroade şi lasă cărarea destră- 
bălării ! Căci altcum te vântură lopata Domnului 
şi te despică săcurea Lui!... 

La cuvântul mustrării lrodiada păşi în tremur 
lângă Salomeea încremenită şi-i şopii ceva ce-i 
alunecă în adâncul inimei: 

— Copila mea, nu cere nici moşii şi nici 
castele și nici aur şi nici mărgăritare, ci numai 
capul robului şi vei avea tot ce poate iscodi gân- 
direa minţii tale. 

Salomea păși atunci îndrăzneață înaintea lui 
Irod şi-i grăi răspicat: 

— Vreau capul Botezătorului | 

Ca un glonţ năpraznic, desprins din seninul 


bolţii pătrunse cuvântul fetei în inima lui Irod. 


Pe faţa lui se alunga rumeneala macului cu găl- 
bineala păpădiei, ca'n sufletul lui gândul mântuirii 
prorocului, cu cel al sfințeniei şi tăriei jurămân- 
tului. Ochii tuturora-i pândeau tremurarea genelor 
şi mişcarea buzelor, pân' se auzi porunca: 

— Fie! 

In clipa aceea răsunară din nou muzicile, 
s'avântară din nou în horă mesenii veseli, pân” 
s'arată în sală cioclul şi 'nfăţişă Salomeei, pe-un 
disc : capul Botezătorului. Atunci se frânseră stru- 
nele, înrnărmuriră genunchii, amuţiră limbile şi 
fugit-a de groază veselia. 

Ochii lui deschişi şi din valul de sânge sfre- 
deleau rărunchii... lar buzele lui încordate par'că 
vreau şi acum să strige: 

— „Pocăiţi-vă!“ ... 

Infiorat de-aceşti ochi fulgerători, un căpitan 
se ridică năpraznic şi grăbi spre casă, să-și în- 
grijească sluga bolnavă. Se făcu nevăzut şi un 
judecător înalt, ca să facă dreptate unei văduve 
năpăstuite. Peri din sală şi-un vameș bogat, ca să 
înapoieze unor orfani vatra jăfuită ... Numai Irod 
nu se căea pentru isgonirea soţiei sale credin- 
cioase și pentru alunecarea în mocirla lui nele- 
giuită. Şi numai lrodiada nu se înfiora pentru tră- 
darea lui Filip... Numai ei sburdau să s'aprindă 
iar cântecele şi să curgă din nou voea bună... 
Dar în clipa când se ridică lrod să urnească valul 
horei, o strajă răsări în uşă şi-i strigă în glas de 
spaimă: 





Râul lordan : Locul unde s'a botezat Isus 

— lroade, străbate'n cetatea Areta! 

— Socrul meu? întrebă el ca fulgerat. 

— Da, regele Arabilor! 

— Numai singur? bâlbăi lrod zăpăcit. 

— Cu oaste mare şi pradă şi stinge toată 
viaţa ce-i stă în cale! 

— Vai de mine! Pe unde-i? 

— S'aude cum sfarmă porţile cele de-afară ! 
Cum își îndeamnă voinicii să-şi spele suliţele oţelite 
în sângele lui lrod! Şi cum cere capul lrodiadei! 

Ţipete de groază acoperiră cuvintele străjii 
din prag. Păli ca frunza toamnei faţa lrodiadei 
sulemenite şi tremur de moarte se sălăşlui în 
trupul Salomeei celei mlădii. 

— Multă să se facă toată limba! Şi dacă vă 


DIN LEON TOLSTOI 


iubiţi viața să porniţi, ca sobolii, după mine! 
porunci răstit Irod. 

— Unde vreai să ne duci, Doamne? 

— La mântuirea zilelor, prin tunelul cel de 
taină. Intunerecul lui ne va scoate la lumină. Şi, 
un drum cotit, ne va povăţui spre Poarta lerusa- 
limului. 

Se şi strecoară lrod prin toate primejdiile. 
Pilat îl aşteaptă şi 1 primi cu steaguri şi cu goarne. 
Incinse horă largă'n cinstea lui şi potop de ve- 
selie... Dar îl aştepia, peste puţină vreme, şi 
mângăerile cătuşei de prin temniţele Romei... 
Şi plăcerile surghiunului de prin pustietalea Lug- 
dunului... Şi gângăniile îndepărtatului pustiu, să-i 
macine trupul desfrânat, de viu... A. NANU 


PENTRU CE? 





Leon Tolstoi 


| 


In primăvara anului 1830 veni la domnul 
laczevski, pe moşia sa strămoşească Rozauka, 
singurul fiu al prietinului său mort, tinărul losif 
Migurski. laczevski era un bătrân de 65 de ani, 
cu fruntea lată, lat în piept, cu o mustață lungă, 
albă, într'o faţă roşie cărămizie — un patriot de 
pe vremea celei de a doua împărțeli a Poloniei. 
Ca tinăr a servit cu tatăl lui Migurski împreună 
sub steagul lui Kosciusko şi uri din toată inima 
sa patriotică pe femeia decăzută, apocaliptică 
(dupăcum o numea dânsul), pe Catarina a II-a 
şi pe trădătorul, pe scârbosul ei amant, pe Ponia- 


tovski — şi credea înir'o restituţie a republicei 
poloneze întocmai aşa precum credea în decursul 
nopții că în zori de ziuă are să răsară soarele 
iarăşi. In anul 1812 conduse un regiment în armata 
lui Napoleon, pe care îl adora. Căderea lui Na- 
poleon l-a amărit, nădejdea însă într'o restituire, 
chiar şi puţin mutilată, dar totuş restiluire, a im- 
periului polon, n'a lăsat-o niciodată să-i apună. 
Deschiderea parlamentului, în Varşovia, din 
pirlea lui Alexandru |, i-au reinoit speranţele, dar 
„alianţa sfântă“, reacţiunea în întreagă Europa, 
păşirea extravagantă a lui Constantin — toate 
acestea împingeau realizarea dorinţei sale fierbinţi 
tot mai departe. Incepând cu anul 1825 s'a sta- 
bilit laczevski la moşia sa Rozauka, unde petrecea 
într'una, întrebuinţându-şi timpul cu administrarea 
moşiei, cu vânatul şi cu cetitul gazetelor şi al 
scrisorilor, cu ajutorul cărora apoi tot putea să 
urmărească plin de interes întâmplările politice din 
patria sa. Se căsătorise a doua-oară cu o fată fără 
de avere, nobilă, drăguță — dar era nefericit în 
căsnicie. Nu iubea şi nu stima pe aceasta a doua 
nevastă a sa, îi era o sarcină; o trata brutal, 
ca şi când ar fi vrut să-şi răzbune asupra 
ei greşala săvârşită în a doua căsătorie. Dela 
această nevastă n'avea copii. Dela cea dintâi 
avea două fete: pe cea mai în vârstă, Vanda, o 
frumuseţă maiestoasă, care se pricepea prea bine 
să-şi prețuiască frumuseţea şi căreia îi era urât la 
țară, şi cea mai tânără, Albina, îndrăgita tatălui 
ei, o fată vioaie, sveltă, cu părul bălai, fluturător 
şi cu ochi mari, strălucitori, cenuşii, cari steteau 
— întocmai ca la tatăl ei — departe deolaltă. 
Albina era de 15 ani, când veni losif Mi- 
gurski la dânşii. Migurski fusese şi mai nainte, 
ca student, la familia laczevski, în Vilna, unde 

petrecea familia în decursul iernii, şi făcu curte 
Vandei — acum însă venise peniru îniâiaș dată 
ca bărbat întreg, desvoltat, liber, la dânşii, la ţară. 
Sosirea tinărului Migurski fu binevenită tuturor celor 
ai casei, De aceea bătrânului „luzio“ îi plăcea de 
Migurski, fiindcă i aducea aminte de prietinul său, 
de tatăl lui, de o vreme când erau amândoi tineri, 
şi pe lângă aceea şi din cauză că ştia povesti 
tinărul cu entuziasm şi plin de nădejdi înviorătoare 
despre mişcările ascunse revoluționare, nu numai 
din Polonia, ci şi de acele din străinătatea din 
care sosise tocmai. 

Doamnei laczevski îi era binevenit Migurski, din 
cauză că bătrânul laczevski se reţinea în faţa 
oaspeţilor și nu o cicălea mereu, cum obicinuia 
de altfel. Vandei îi era pe plac, fiindcă era încre- 
dințată că Migurski a venit de dragul ei şi anume 
numai cu gândul de a-i face o propunere de că- 
sătorie. Işi propusese să-şi dea învoirea, plănuia 
numai, dupăcum îşi spunea însaş: lui lenir la 
dragâe haute. Albina se bucura, fiindcă se bu- 
curau toţi. Nu numai Vanda singură era încre- 
dințată că Migurski venise să o ceară de ne- 
vastă ; astfel credeau toţi ai casei, cu toate că 
nici unul nu rosti nici un cuvinţel în privința 
aceasta. 

Şi aşa şi era, înir'adevăr. Migurski venise 
cu planul acesta, dar dupăce stete o săptămână 
în casa lor, plecă, fără să-şi fi dat pe faţă gândul. 
Toţi au fost uimiţi de această plecare neașteptată 
şi nimeni, afară de Albina, nu putu pricepe pricina 
acestei plecări. Singură Albina ştia, că dânsa e 
cauza acestei plecări ciudate. 

In decursul întregei sale șederi în Rozauka 
băgă de seamă că Migurski e foarte neliniştit şi 
vesel numai alunci, când era dânsa de faţă. Limbla 
cu ea ca un copil, o năcăjea, dar în puterea in- 
stinctului femeiesc simțea ea că în purtarea lui 
față de dânsa nu ieșea la i:eală ţinuta unui om 
mare față de un copil, ci a unui bărbat față de 
o femeie. O vedea ea aceasta din privirea-i dră- 
găstoasă şi gingașe, cu care o cuprindea, când 
întra dânsa în odaie şi cu care o petrecea mai 
apoi când o părăsea, 

Nu-şi da Albina o socoteală lămurită, despre 
ce va să zică aceasta, dar purtarea lui faţă de 
dânsa-i făcea bucurie şi, fără să vrea, işi da si- 
linţa să săvârşească tot ce îi era lui pe plac. Lui, 
în schimb, îi plăcea tot ce făcea ea. [i plăcea cum 
alerga, cum se lua Albina la întrecere cu ogarul, 
care-i sărea pe umeri şi-i lingea fața-i dogoritoare, 
strălucitoare ; îi plăcea cum se pricepea ea să is- 
bucnească la cel mai neînsemnat prilej într'un râs 
zgomotos, molipsitor; îi plăcea cum împrumuta ea 
în timp ce râdea cu ochii, sglobiu, mai departe, 
înfăţişarea preotului, care-şiţine predica plicticoasă; 


îi plăcea când imita cât se poate de fidel şi de 
comic, când pe bătrâna doică, când pe vecinul 
îmbătat, când chiar pe Migurski, sărind intr'o clipă 
dela o înfăţişare la cealaltă. Mai mult decât toate 
îi plăcea lui Migurski minunata ei poftă de viaţă. 
ți tăcea impresia, că ar fi recunoscut Albina 
tocmai acum înireg farmecul politei de viață și ca 
şi când s'ar grăbi, să se folosească de el. Îi plăcea 
lui această polită de viață deosebită, care era 
atât de sporită la dânsa, fiindcă ştia că dânsul 
e entuziasmat din cauza aceasta. Din motivele 
înşirate singură Albina era aceea care ştia de 
ce a plecat, fără vre-o explicaţie, Migurski, 
care venise să ceară în căsătorie pe Vanda. Cu 
toate că n'ar fi destăinuit-o nimănui, şi cu toate 
că nici sie-şi nu și-o mărturisi cu toată lim- 
pezimea ştia ea în adâncul sufletului ei că Mi- 
gurski voise să îndrăgească pe soră-sa, dar că, în 
schimb, prinse dragoste de dânsa, de Albina. 
Albina se miră foarte mult de aceasta, fiindcă în 
comparație cu deşteapta, culta şi frumoasa Vanda 
se ținea de foarte neinsemnată, dar n'avu ce face 
altceva decât să ia la cunoştinţă şi să se bucure, 
deoarece ea însaş iubea pe Migurski din întreg 
sufletul ei, îl iubea dupăcum se iubeşte numai 
pentru întâia dată şi pentru singura dată în viaţa 
omenească, 


Il 


Când toamna era pe sfârșite gazetele adu- 
seră vestea lespre revoluţia din Paris. Indată după 
aceea urmară veştile despre neliniştea, ce se nă- 
scuse în Varşovia. laczevski aşteptă plin de 
spaimă zi de zi ştirea despre omorirea lui Con- 
stantin şi despre isbucnirea revoluțiunii. In sfârșit 
sosi în luna Noemvrie în Rozauka vestea, că Bel- 
vedere a fost asediată şi că Constantin Paulovici 
ar fi fugit, mai apoi că dieta ar fi declarat dina- 
stia Romanovilor detronată de pe tronul polon, 


că Chlopicki e proclamat dictator şi că poporul 


polon este iarăși liber. Răscoala încă nu se întin- 
sese până la Rozauka, dar locuitorii urmăreau cu 
atenţiune mersul ei, o aşteptau şi se pregăleau 
pentru ea. Bătrânul laczevski coresponda cu un 
prieten vechiu, unul din conducătorii răscoalei, 
primea trimişi ovrei, misterioşi, nu în afaceri eco- 
nomice, ci revoluționare şi se pregătea şi el, ca 
— dacă se apropie vremea — să se alăiure şi 
dânsul răsculaților. Doamna laczevska se îngrijea 
mai mult decât oricând de bunăstarea mate- 
rială a bărbatului ei şi-l întărita prin aceasta <u 
atât mai mult. Vanda își trimisese briliantele unei 
prietene în Varșovia cu rugămintea, ca suma de bani 
căpătată din vânzarea lor, să o predea comitetului 
revoluţionar. Albina îşi bătea capul numai cu aceea: 
ce face Migurski. Prin tatăl ei aflase că Migurski 


s'a alăturat grupului militar al lui Dvernik 

şi își dete silința să afle tot ce era în legătură cu 
„grupul acesta. Migurski a scris de douăori: 
odată încunoştiințându-i că a intrat în armată, a 
douaoară, prin mijlocul lui Februarie, scrise o epi- 
stolă plină de entuziasm, că Polonii ar îi învins în 
Stogek, unde ar fi făcut prisonieri și ar fi pus 
mâna pe şase lunuri. işi sfârşea scrisoarea cu cu- 
vintele : „Polonii au învins, Ruşii sunt bătuţi ; Vivat!“ 
Albina era 'ntr'al şaptelea cer. Se uită pe hartă, 
socoti unde şi când vor trebui să fie învinşi cu 
desăvârşire Muscalii, îngălbenea şi tremura de câ- 
teori tațăl ei desfăcea, încet, tacticos, pachetele 
pe cari li le aducea posta. 

Odată a surprins-o mama vitregă, care-i intră 
în odaie, cum sta înainiea oglinzii în pantaloni şi 
cu şapcă naţională polonă. Albina voia să fugă 
de acasă, îmbrăcată în haine bărbăteşti, ca să se 
alăture armaiei polone. Mama vitregă încunoştiinţă 
despre aceasta pe taiăl ei, care dete poruncă să-i 
vină înainte şi o dojeni aspru, ascunzându-şi sim- 
patia şi admiraţia chiar faţă de gândul acesta al 
fetei sale. Îi ceru totodată să-şi alunge din cap 
gândul nebun de a lua parte la răsboiu. „Femeia 
are altă chemare; trebue să iubească şi să mân- 


găie pe ceice se sacrifică pentru patrie“, îi zise” 


el. Acum are lipsă de ea, ca să-i aducă bucurie 
în suflet şi să-l mângăie, şi va veni o vreme, mai 
târziu, când va fi tot atât de trebuincioasă bărba- 
tului ei. Ştia bătrânul cu ce poate să aibă înrâu- 
rință asupra ei. Îi atrase luarea aminte că e singur 
şi nefericit. Ea se alipi de dânsul cu obrazul ei, 
în timp ce-şi ascunse lacrimile, cari — cu toate 
astea — stropiră mâneca halatului lui de dormit, 
şi-i promise, că nu va întreprinde nimic fără de 
învoirea lui. 
II 

Numai aceia cari ştiu din experienţă proprie 
ce au întâmpinat Polonii după împărţirea Poloniei, 
dupăce o parte din ţară a fost pusă sub puterea 
urgisiţilor Germani şi altă parte sub puterea şi mai 
urgisiților moscoviți, numai ei pot pricepe entu- 
ziasmul de care au fost cuprinși Polonii în anii 
1830 şi 1831, când după încercările de eliberare 
de mai 'nainte păreau realizabile noile speranţe 
ale eliberării. Nădejdile acestea însă nu dăinuiră 
mulf, Puterile erau prea de toi inegale şi revoluţia 
fu din nou înnăbuşită. larăși au fost mânaţi în 
Polonia zeci de mii de Ruși, ascultători fără să 
se gândească cât de puţin pentruce ascultă, iarăşi 
au subjugat, fără de a şti de ce o fac, sub con- 
ducererea supremă a lui Diebici, Paskievici şi a 
conducătorului suprem, Nicolae |, adăpând pă- 
mântul cu sângele lor şi al iraţilor lor, al Polo- 
nilor, iarăşi i-au predat pe aceştia puterii oamenilor 
slabi şi fără de însemnătate, cari nu-şi băteau 
capul nici cu libertatea, nici cu subjugarea Polo- 


nilor, ci voiau numai un singur lucru: să-şi poto- 
lească pofta lor de câştig şi vanitatea lor copilă- 
rească. Au cucerit Varşovia şi singuraticele divi- 
ziuni de armată polonă nimicite. Sute, mii de 
oameni au fosi împușcați, bătuţi până ce au murit, 
alungaţi în exil. Intre cei exilați se alla şi tinărul 
Migurski. Moşia i s'a confiscat, pe dânsul l-au în- 
rolat cu sila, ca simplu soldat în batalionul de 
linie din Uralsk. 

Familia laczevski a petrecut iarna anului 1832, 
în Vilna, de dragul sănătăţii bătrânului, care su- 
ferea din anul 1851 începând, de o boală de inimă. 
Aici le sosi o scrisoare de a lui Migurski din fo 
tăreaţa în care se afla. Scria că, oricât de grea 
i-ar fi suferința prezentă şi viitoare, totuş se bu- 
cură că sufere de dragul patriei; că nu despe- 
rează gândindu-se la misiunea aceasta sfântă, 
pentru care şi-a sacrificat până acum o parte a 
vieţii sale şi pentru care e gata să-şi sacrifice şi 
restul vieţii, şi mai scria că — dacă i sar da 
prilejul pentru o nouă faptă, ar săvârşi-o tot în 
slujba cauzei sfinte. Cetind scrisoarea cu glas tare 
bătrânul isbucni în plâns cu hohot, când ajunse 
la cuvintele acestea din urmă şi multă vreme n'a 
putut să-şi urmeze lectura. In partea cealaltă a 
scrisorii, pe care o celi Vanda, scria Migurski, 
că — ori cari ar fi fost planurile şi visurile sale, 
pe cari le nutrise în vremea când petrecea la 
dânşii, o petrecere, ce-i va fi în viaţa întreagă o 
culme strălucită, — nu se poate hotări, nici nu 
vrea să le comunice de astădată. 

Vanda şi Albina îşi tălmăciră fiecare în felul 
ei înţelesul cuvintelor acestora, nu împărtăşiră însă 
nimănui cum le-au înțeles. La sfârşitul scrisorii 
Migurski trimitea tuturora salutările sale și se în- 
dreptă, între altele, în acelaş ton şăgalnic, în 
care vorbise în timpul şederii sale la moşie cu 
Albina, întrebându-o dacă mai aleargă încă tot 
aşa de sprintenă luându-se la întrecere cu cânii 
şi dacă mai imitează aşa de potrivit pe ori şi cine. 
Bătrânului îi poftea sănătate, mamei lor mult spor 
la gospodărie, Vandei un soţ vrednic, iar Albinei 
să-şi ţină şi pe mai deparie pofta de viaţă de 
până acum, 

IV 

Cu sănătatea bătrânului laczevski' mergea tot 
mai spre rău şi în anul 1835 se mută familia în- 
treagă în străinătate, Vanda se întâlni în Baden 
(Germania) cu un emigrant bogat polon şi se că- 
sători cu dânsul, Boala bătrânului laczevski se 
înrăutăţi foarte repede şi la începutul anului 1833 
muri în străini, în braţele Albinei. Nevestei sale 
nu-i dete voie să-l îngrijească şi nu-i putu ierta 
până în clipa din urmă greşala ce-o făcuse luându-o 
de nevastă. Doamna laczevski se întoarse cu Al- 
bina la moşia lor dela sate, Interesul de căpetenie 

în viața Albinei rămase Migurski. In ochii ei era 
el cel mai mare erou şi martir, căruia se hotărâse 
să-i servească şi să-şi dedice viaţa. Incă îna- 
inte de a fi plecat în străinătate intrase în cores- 
pondenţă cu dânsul, la început în numele îfatălui 
ei, mai apoi din îndemn propriu. După moartea 
tatălui ei, după ce s'au întors la moşie, corespondă 
mai deparie cu dânsul şi, când împlini vârsta de 
optsprezece ani, împărtăşi mamei sale, că a ho- 
tărât să călătorească în Uralsk la Migurski, cu 
gândul să-l ia de bărbat. Mama vitregă învinui 
pe Migurski că voia să-şi uşureze starea grea 
proprie, prinzând în mrejele sale o fată bogată şi 
silindu-o acum să împartă norocul cu dânsul. 
Albina fu cuprinsă de mănie la auzul acestor cu- 
vinte şi zise mamei vitrege că numai dânsa este 
în stare să creadă aşa ceva josnic de un om, 
care şi-a jertfit totul pentru poporul său, că Mi- 
gurski, dimpotrivă, a respins ajutorul pe care i l-a 
oferit şi că dânsa s'ar fi hotărât fără de nici o 
şovăială să plece la dânsul şi să se mărite după 
el, numai să se învoiască să o împărtăşească de 
o astfel de fericire. Albina era majoră, avea 
bani, trei sute de mii de galbeni de aur, pe cari 
unchiul ei mort îi lăsase drept moştenire nepoa- 
telor sale celor două. Astfel nu-i sta nimica în 
cale. 

În luna Noemvrie a anului 1833 Albina își luă 
rămas bun dela cei dela moşie, cari o petrecură 
în gând, cu toţii, cu lacrămile'n ochi, în ţara înde- 
părtată, necunoscută, barbară, moscovită. Mai apoi 
întovărăşită de credincioasa-i doică Ludovica, care 
venea cu dânsa, se urcă în sania acoperită, 
bătrânească, pregătită pentru lunga-i călătorie, şi 
o luă la drum. 

V 
Migurski nu locuia în cazarmă, ci avea o 
locuinţă privată. Țarul Nicolae Paulovici voia ca 
nu numai viața brutală soldăţească cu întreagă greu- 
tate a ei, să apese umerii Polonilor degradaţi, ci 
ca să sufere şi toate umilirile, de care erau păr- 
taşi soldaţii de rând din timpurile acelea. Dar 
majoritatea oamenilor acelora simpli, cari aveau 
să-i ducă la îndeplinire poruncile, înțelese prea 
bine starea cea grea a acestor degradaţi şi pe 
lângă toată primejdia, la care se făceau părtaşi, 
dacă nu duceau la îndeplinire voinţa lui, totuş n'o 
îndeplineau de câte ori numai puteau. Căpitanul 
batalionului la care a fost împărțit Migurski, un 
om, care abea dacă ştia să scrie şi citească şi 
care ajunse la treapta aceasia militară servind 
dela rangul de soldat de rând, pricepu starea fţi- 
nărului, care mai înainte fusese bogat, om cult, 
care pierduse totul, îl compătimi şi îi dete cinstea 
cuvenită, uitându-se printre degete de câte orii 
se da prilejul. Migurski ştia să preţuiască bună- 


fatea de inimă a maiorului cu favorite sure, în 
faţa-i soldăţească bucălaie şi — ca să-i răsplătească 
întrucâtva — da lecţii fiilor lui, cari se pregăteau 
pentru şcoala militară, din matematică şi din limba 
franceză. 

Viaţa lui Migurski în Uralsk, de mai bine de 
şapte luni deja, nu numai că era monotonă, tristă 
şi plicticoasă, dar şi greu de irăit. Cunoscuţi 
avea, afară de comandantul de batalion, de care 
îşi da osteneala să fie totdeauna cât se poate de 
departe, numai pe un polon exilat, om cu puţină 
cultură, viclean, nesuferit, care se ocupa aici cu 
negoţul de peşie. Dar ceeace-i cădea lui Migurski 
mai greu decât orice era mizeria, cu care nu se 
putea împăca de fel. Nu-i mai rămăsese mijloace 
materiale după confişcarea averii sale. Răsbătu 
până acum vânzându-şi lucrurile de aur cari îi mai 
rămăseseră. 

Singura-i mare bucurie a vieţii sale în exil 
era corespondenţa cu Albina, al cărei chip plin 
de poezie, drăgălaş, îi rămăsese în inimă dela 
vizita sa în Rozanka, chip, ce se făcea tot mai 
minunat acum, în exilul său. Inte'una din scrisorile 
ei dintâi îl întreba ea, ce vreau să însemneze vor- 
bele din scrisoarea de odinioară: „ori cari ar 
fi fost planurile şi visurile sale“. Migurski îi răs- 
punse că acum este în stare să-i dea răspunsul 
cuvenit : visurile sale au fost să o poală numi 
soția sa. La acestea-i răspunse Albina că îl are 
drag. El îi scrise că mai bine ar fi făcut să nu-i 
fi scris aceasta, fiindcă pentru dânsul ar fi grozav 
de dureros să se gândească la ceeace a putut să 
fie şi la ceeace acum este peste putință. Ea îi ră- 
spunse că nicidecum nu e peste pulinţă aşa ceva, 
ba se va întâmpla cum a dorit-o el. El îi răspunse 
că nu poate să primească jerifa, fiindcă aceasta 
i-ar fi cu neputinţă în starea sa de acum. Nu 
mult după scrisoarea aceasta el primi un mandat 
postal cu 2000 de fiorini. După stampilă şi 
după scrisoare recunoscu dânsul că Albina i-a 
trimis banii şi-şi aduse aminte, că i-a descris 
într'una din scrisorile sale dintâi, într'un ton glumeţ, 
plăcerea ce o simţeşte la datul lecţiilor, pentruca 
să-şi agonisească ce are mai de lipsă: bani pentru 
ceai, tutun şi chiar cărţi. Puse banii într'alt plic şi-i 
trimise înapoi, cu o scrisoare, în care o ruga să 
nu pângărească legătura lor sfântă cu parale. Îi 
scrise că nu duce lipsă de nimic şi că este 
pe deplin fericit să aibă un prietin ca pe dânsa. 
Cu scrisoarea aceasta încetă corespondenja lor, 

In Noemvrie Migurski sta odată la maiorul 
batalionului şi da tocmai lecţii elevilor săi, când 
se auzi clinchetul zurgălăilor cailor de poştă; îăl- 
pile de sanie scârțăiră pe zăpada îngheţată şi 
stătură locului înaintea intrării. Copiii săriră în 
sus, ca să stiricească cine a venit. Migurski ră- 

mase în odaie, se uită spre uşă şi aşteptă să 
se întoarcă copiii, dar pe ușă intră în odaie ne- 
vasta maiorului în persoană. „Au venit nişte 
doamne şi întreabă de dia“, — zise ea. „De 
sigur din patria diale, fiindcă arată a îi poloneze“. 

De l-ar fi întrebat cineva pe Migurski dacă 
îşi poate închipui ca să vină Albina, i-ar fi răs- 
puns că nu-ţi poți închipui aşa ceva; în adâncul 
sufletului său insă o aştepta. Sângele-i năvăli spre 
inimă şi alergă fără de răsuțlare în anti-cameră. 
Acolo o femeie grasă, cu urme de vărsai în obraz, 
îşi deslăcea cârpa de cap. O altă femeie intră 
tocmai prin uşa locuinţii maiorului. Când auzi paşi 


CONFESIUNEA UNUI MIREAN LUMINAT 


în dosul ei, se întoarse cu faţa într'acolo. Sub 
glugă sirăluceau ochii Albinei, veseli, departe de 
olaltă, strălucitori, cu genele cuprinse de promo- 
roacă. El stete locului, uimit şi nu ştia cum s'o 
primească, cum să înceapă vorba. „luzek !“, strigă 
ea, numindu-l aşa dupăcum îl numise tatăl ei şi 
cum îl numise şi ea în gândurile ei; îl cuprinse în 
braţe, apăsă faţa-i înroșită, rece, de a lui şi râse 
şi plânse în aceeaş vreme. 

Când află doamna maiorului cine este Albina, 
şi de ce venise, buna femeie o luă la sine şio 
adăposti la dânsa până în ziua nunţii. 


(Va urma) HORIA PETRA-PETRESCU 


Cred într'unul Dumnezeu... 


Experienţa şi logica ne arată că toate lucru- 
rile trebue să aibă o cauză. Spre a se face o 
casă, cărămizile, varul, nisipul, nu se aşează sin- 
gure unele peste altele şi casa nu se face sin- 
gură, ci irebue să aibă un ziditor. Ziditorul a toate 
este Dumnezeu. 

Acest argument a fost şi este cel mai vechiu 
şi cel mai popular. Ela fost invocat şi de filo- 
soful grec Socrates (+ 399 a. Hr.) şi de Cicero 
în cartea sa „De natura rerum“, unde zice: „Când 
privim cerul şi stelele, ce poate fi mai clar şi mai 
evident, decât că există o ființă desăvârşită de 
care sunt create și cârmuite toate 2“ 

Apoi, istoria ne atestă că toate popoarele 
au crezut în Dumnezeu. Istoricul Plutarch zice: 
„Nu s'au văzut popoare fără Dumnezeu, fără ru- 
găciuni, fără jurământ, fără religie“, iar marele 
filosot Aristotel (+ 322 a. Hr.) a spus: „Ceeace 
toți oamenii ţin în chip instinctiv de adevărat, este 
un adevăr natural“. Popoarele cele mai civilizate 
sunt şi azi religioase. 


Dacă privim noaptea când cerul e senin și 
acoperit de stele, mintea se minunează de ordinea, 
de frumuseţea și de taina ce vine de dincolo. Astro- 
nomia ne spune, că soarele este de un milion şi 
jumătate de ori mai mare ca pământul; iar printre 
stelele cari ni se par nişte grăunţe de diamant 
multe din ele sunt mai mari decât soarele! Cu 
toate telescoapele inventate de ştiinţă, dincolo de 
lumea slelelor este o lume infinită, lumea necu- 
noscutului, despre care ştiinţa şi filosofia mărtu- 
risesc că nu ştiu nimic. 

În lumea mică aceeaş ordine şi armonie, 
Atomii descoperiți de Democrit acum 2000 de ani 
sunt admişi şi de ştiinţa modernă. lIntr'o gămălie 
de ac sunt 7000 de miliarde de atomi cari se 
învârtesc unii asupra altora cu o viteză fantastică | 


De jos în sus, dela atom la univers, dela 
infinitul mic la infinitul mare, există o unitate de 
concepție, de direcţie, de ordine şi armonie. 

L] d e 

Ştiinţa este cercetarea a tot ce cade sub 
simţuri, iar religia este cunoașterea a ceeace este 
mai presus de simţuri. Dincolo de lumea fizică 
este o altă lume, pe care ştiinţele exacte nu o 
pot fixa în legile lor matematice. Aceasta e lumea 
credinţei pe care cu ochii sufletului o vedem şi 
cu simţurile o simţim; căci omul nu este numai 
inteligenţă ci este o fiinţă care şi simte şi voeşte: 
iubeşte, venerează, etc., şi în această parie a na- 
turii lui, religia îşi are cele mai adânci rădăcini. 
De aceea mulţi preoţi şi episcopi au fost in acelaş 
timp şi oameni de ştiinţă: Canonicul din Thorn, 
Copernicus (+ 1543) a demonstrat că pământul 
se învârtește în jurul soarelui, nu invers cum cre- 
deau cei vechi. Piccard a măsurat cel dintâi me- 





Pantocratorul. Biserica din Tălmăcel 

ridianul pământului. Mariotte a formulat legea 
fizică ce-i poartă numele. 


Cei mai însemnați oameni de ştiinţă şi filosofi 
au fost oameni religioşi. Aşa au fost la cei 
vechi: Plato, Socrate, Aristotel, Euclid, Praxitel, 
Cicero, etc. In secolii de ştiinţă pozitivă, XVI— 
XIX, din 270 savanţi, 200 au fost religioşi. Astfel 
au fost: Fizicianii Volta, Ampere, Faraday, Mayer. 
Naturaliştii: Cuvier, Lamarck, Pasteur. Filosofii: 
Leibnitz, Kant, Locke, Bacon, Spinoza, Spencer. 
Compozitorii muzicali: Palestrina, Wagner. Mate- 
maticianii: Copernic, Keppler, Galileu, Newton, La- 
place, etc. . 

Dintre aceştia spicuim: Descartes, filosof şi 
matematician frances (+ 1650), care a compus Geo- 
metria analitică şi Meditations, a formulat aci cele 
trei argumente celebre ale existenţii lui Dumnezeu: 
1. Eu sunt creat de părinţii mei. Dar aceştia sunt 
creaţi şi ei de părinţii lor, etc. Din creaţie în 
creaţie, trebue să ajungem la o ființă care nu 
mai este creată de nimeni, la Dumnezeu. 2. Eu 
găsesc în mine pecetea unei ființe perfecte 
aşezate de Dumnezeu, precum fabricantul îşi pune 
pe lucrul fabricat de el, pecetea sa. 

Bacon, om de şliinţă şi filosof englez ('+ 1626), 
întemeetorul metodei experimentale în ştiinţe, a 
scris faimoasa frază: „Ştiinţă puţină îndepărtează 
de Dumnezeu, stiință multă apropie“. 

Locke, filosof englez (“+ 1704) este acel care 
îndeosebi a căutat şi a găsit o împăcare a ştiinţei 
celei nouă cu doctrina bisericii: „Lumea sensi- 
bilă nu îmbrăţişează întreaga realitate ; dincolo de 
marginile cunoscutului începe lumea necunoscu- 
tului, care este domeniul credinţei“. 

Marele filosof german, Kant, (+ 1804) spune, 
că proba cea mai convingătoare a existenţei lui 
Dumnezeu este existenţa legii morale în sufletul 
omului. Dumnezeu trebue să existe peniruca lumea 
să fie morală; trebue un judecător suprem care 
să facă dreptate desăvârşită. 

]. ). Rousseau (+ 1778) a zis: „Nu poate fi 
cineva virtuos, fără religie“. 

Goethe: „Epocile în cari domneşte religia 
sunt cele mai strălucite“. 

Deasemenea Bismark, întemeetorul impe- 
riului german, a zis: „Orice stat, dacă vrea să 
reziste, trebue”să-și aşeze temelia pe educaţia re- 
ligioasă.“ 

In fine, Spencer, filosof englez din timpurile 
recente, (+ 1903), după ce a scris „Filosofia tu- 
turor ştiinţelor“, în 10 volume, mărturiseşte că: 
„Intre ştiinţă şi religie nu poate fi ciocnire; o 
fereastră mai departe în ştiinţă, e un pas mai mult 
spre întuneric. Credinţa va exista, cât va fio 
minte omenească 1“ 





Biserica Sf. Sofia: Isus Hristos (mozaic) 


Şi noi, Românii am avut şi avem mulţi filosofi 
şi oameni de ştiinţă, cari au fost şi sunt profund 
religioşi. Trei pilde: Acum 100 de ani a trăit Eu- 
frosin Poteca, care a fost primul profesor de filosofie 
în Bucureşti, la şcoala lui Gh. Lazăr. El a spus: 
„Filosofia prin cuvânt întăreşte ceeace religia prin 
credinţă propovădueşte“. 

Dr. Paulescu, fost profesor la facultatea 
de medicină din laşi, ajunge la convingerea că: 
„Există în om un suflet, care coordonează funcţi- 
unile diferitelor organe“. 

lar dl Rădulescu Motru, profesor de psiho- 
logie la Universitatea din Bucureşti scrie în cartea 
„Elemente de metafizică“ următoarele: „Dumnezeu 
de dincolo de univers, prin influența sa, dă feno- 
menelor naturii un curs şi un scop. Dar sa 
obiectat că pe Dumnezeu nu-l vedem cum vedem 
soarele. Aceasta nu e o obiecţie serioasă, căci 
nici soarele nu era văzut prin prizma ştiinţei 
înainte de Copernicus, care, contrar celor vechi, 
ca Aristotel, Plotemeu şi alţii, a stabilit că pământul 
se învârtește în jurul soarelui, nu invers. Dece 
n'ar fi astfel şi cu Dumnezeu? El există, dar 
noi nu-l vedem“. 

Inima şi mintea deopotrivă mă'ndeamnă să 
mărturisesc cu putere: Cred înir'unul Dumnezeu ! 

Dr. NICOLAE ILIESCU 
ze 

SCRISOARE 





„Se scutură salcâmii de ploaie şi de vânt“ 


E-aceasta'ntâia mea scrisoare, 
E'ntâia dată când îţi scriu, 
Acuma când lumina moare 

Şi vântul suflă a pustiu. 

E tristă par'că firea'ntreagă 

Şi totu'm doliu e 'mbrăcat, 

Prin colţuri umbre se încheagă, 
Sporind ţesutu'ntunecat. 


Din timp în timp trosnesc copacii 
Şi braţe negre, lungi întind, 
Cerşind, cum fac ades săracii 
Ce stau pe drumuri jeluind.. . 


DINTR'UN CARNET CATEHETIC 


Şi glasuri par'că se'mpreună 
Să'nceapă-un cântec de mormânt, 
Incet, prelung şi lin răsună, 
Mânat de-un stăvilit avânt. 


Aşa răscoală este-afară 

Când eu la masă stau şi scriu 
Şi nu ştiu dacă'n astă seară 
Nu-i lumea toată un sicriu... 
Şi iar mă'ntreb, cu îndoială, 
De-s eu cumva mai liniştită 
Sau este numai o spoială, 

O mască, gestul potolit. 


Ades ce sbucium nu s'ascunde, 
Ce luptă iute de simţiri 

Şi, învelişul de-ai pătrunde, 

Ce joc, ce mii de scânteiri, 
Sub neschimbata 'nfăţişare 

Ce pare de nedeslegat!... 
E-atunci crezuta nepăsare, 
Cenușa care s'a păstrat. 


Căci iat'acum, deşi nu tremuri 
Şi nici nu pari înfrigurat, 

Ci tot avântul tău din vremuri 
S'arată astăzi sfărâmat. — 

Eu totuşi simt destul de bine 
Ce clocot greu de domolit 

Şi ce furtună, biet de tine, 
Făptura ţi-au înlănţuit! 


Şi dacă'n seara-aceasta tristă, 

Când vântul toamnei s'a pornit, 

Ți-apar cu firea pesimistă, 

Nefînţeleasă și 'ncâlcită, 

E că adâncă'nrâurire 

A revărsat asupra mea 

Natura'n muta-i răsvrătire 

Şi că-i acum stăpână ea)... 
DAFNA-BLAGAIANA 


RAIUL, INGERII ŞI COPIII 


lață trei cuvinte, des folosite în grăirea cre- 
ştinilor, asociate ca să stea în fruntea unui articol 
de revistă. Trebue să mărturisim că le şade bine 
stând în această înşirare. Doar şi-aşa sunt înru- 
dite de aproape chiar prin conţinutul pe care fl 
exprimă fiecare în parte. Linia lor de rudenie 
este formată din nevinovăjie, din curățenie. 

Raiul ne evocă o realifate în care sălăş- 
lueşie neprihănirea. Ingerii sunt cetățenii acestei 


împărății fără de sminteală. Copiii — tot în vir- 
futea curățeniei şi nevinovăţiei de care sunt stă- 
pâniți — sunt indicaţi, chiar prin cuvintele lui 
Hristos Mântuitorul, ca moşteni fireşti „ai tmpă- 
răției lui Dumnezeu“. 

Ideile de mai sus nasc una din alta, se com- 
plectează la fiecare pas şi ar putea da prilej 
pentru alcătuirea unui studiu documentat şi larg. 
Dar, în acest chip, s'a scris şi s'a vorbit destul, 

Studiile dogmatice consacră capitole deosebite 
pentru a înfățișa cât mai larg ceeace înseamnă 
cuvintele : „rai şi îngeri“, iar tratatele de pe- 
dagogie, potrivit menirii lor, vorbesc aproape 
numai despre copii. Deaceea nu găsim că ar fi 
nimerit, cel puţin de data aceasta, să ne plasăm 
pe un leren mult cercetat, adică să vorbim despre 
ceva ce s'a vorbii încă de demult şi din partea 
multora. 

Dar, dacă aşa stau lucrurile, veţi întreba : 
ce urmăreşte atunci acest arlicol? Despre ce 
s'ar putea vorbi în acest articol, care are titlul: 
raiul, îngerii şi copiii? Apoi iată cum vine vorba : 
e adevărat că despre rai şi îngeri s'a scris mult, 
dar aproape exclusiv spre folosul, pentru docu- 
mentarea și pe înfelesul celor vârstnici. Copiii, 
cari s'ar putea hrăni şi adăpa duhovniceşte din 
nişte scrieri grăitoare pe înțelesul lor despre rai 
şi îngeri, nu trag prea mult folos. Binevoitoarele 
cunoștințe tmpărtăşite de părinți prin povestiri 
adesea prea fantastice, instrucția din şcoala pri- 
mară, clădită pe istorioare moral-religioase şi 
chiar pe text biblic, toate acestea nu-i ajută pe 
copii să-şi formeze o concepţie creștină clară 
despre ceeace înseamnă rai şi nu-i familiari- 
zează cu ceeace ar putea ei învăţa din nepri- 
hănirea îngerilor. In rezumal: până acum nu 
avem acele opere, cari să vorbească copiilor, 
în scop educativ, clar şi potrivil, despre rai şi 
îngeri. Acest lucru vrea să-l semnaleze articolul 
de față. Adică vrea să remarce o lipsă, care se 
face tot mai evidentă. Educatorii de azi pot sta 
mărturie pentru întărirea afirmației acesteia. lar 
noi foți, noi ceice am săltat demult peste granița 
frumoasei copilării, suntem în măsură să con- 
firmăm o lipsă în materialul de instrucție şi edu- 
cație religioasă-morală, lipsă care se prelungeşte 
mereu în paguba copiilor noştri. 


Dar, poate, stărue ceva umbros în cele în- 


şiruite până aici. Şi asta penirucă n'am indicat * 


modul în care s'ar putea complecta o lipsă. Ceeace 
esfe foarte adevărat. De aceea în celece ur- 
mează nu vom întârzia să tragem câteva linii 
de direcţie. Astfel, mulți dintre distinşii noştri 
scriitori de azi, şi anume dintre acei cari sălă- 
șluiesc cu activilatea lor în făgaşul tras de Bi- 
serică, ar putea culege într'un mănunchi tot ce în- 
vaţă instituția sfântă despre rai şi apoi ar expune, 
pe larg, într'o carte pentru copii şi într'o formă lite- 
rară potrivită, toată această învățătură. Pusă în 
mâna mai micilor noştri, cartea aceasta ar fi 
cifilă cu folos duhovnicesc nepreţuil. Să ne 
gândim cu câtă plăcere citim noi „Divina co- 
medie“, „Infernul“ şi „Paradisul“, ca să putem 
aprecia, în linii extrem de reduse, satisfacția cu 
care s'ar alimenta copiii dintro operă, de felul 


acestora, dar scrisă anume pentru ei ]... Desigur, 
o asemenea carte trebuie să se mențină cu stric- 
fețe în granițele credinţei creştine. ortodoxe, să 
nu alunece, prin conținutul ei, pe panta ereziilor 
şi nici chiar să evadeze în sferele fanteziei: ne- 
limitate. Acest lucru nu este atât de uşor pe cât 
s'ar părea la prima ochire. lar scriitorul creştin, 
care s'ar încumeta să lucreze o asemenea'carte 
despre rai, peniru copii, ar trebui să sacrifice 
mult timp şi să fie stăpânit de multă prudenţă. 
Deasemenea ar trebui să fie bine întrodus. în 
psihologia copilului, să fi stat mult de vorbă cu 
această ființă mică şi, pentru mulţi, neînţeleasă. 

Cele scrise mai sus, în legătură cu o carte 
despre rai, se pot aplica în tocmai când vrem 
să vorbim despre îngeri. Ar fi toluşi locul să 
spunem că această chestiune exercită o influință 
mai mare asupra educaţiei religioase a copiilor. 
Ingerii fiind nişte ființe mici, cu chip de copii 
nevinovați, păzitori în permanenţă ai pruncilor, 
străjuitori în noaple la căpătâi, slujitori fără pri- 
hană lui: Dumnezeu, interesează foarte mult. pe 
copii. Se poate spune că nimic nu-i captivează 
mai mult — pe copii — decât învățăturile despre 
îngerii lui Dumnezeu. Nu-i vorbă, că şi iau cu- 
noştință despre aceste ființe curate încă din 
leagăn, din gura mamei. Mai apoi şi . le com- 
plectează, cât pot, în şcoală. 


Dacă așa stau lucrurile, apoi ne putem 
gândi cât de folositoare le-ar fi copiilor o carte 

despre Ingeri. Câtă putere educativă ar exercita 
asupra lor]... Câte ar putea ei învăja despre 
modul în care lucrează îngerii, din curăţenia 
acestora, din sacrificiul lor, din felul cum dau 
ascultare poruncilor dumnezeieşii, etc. Scriitorul 
acestor rânduri a experimentat acest adevăr. 


desvoltat şi de alţii. Dar mai ales pentru a găsi 
cineva prilej de a scrie cât mai mult în această 


chesliune. 





Ni se întâmplă adeseori să trecem prin câte 
un oraș, fără să ne iniereșeze înfăţişarea lui. Pa- 
latele, vitrinele, monumentele, oamenii, ne par 
indiferenți din cauză că inima ne este strânsă de 
gânduri şi plină de amărăciune. Dorinţa de eva- 
dare ne goneşte într'una spre ţărmuri necunoscute. 

Şi deodată la fereasira ultimei case ne zâm- 
beşte cu copil, cu acel zâmbet senin şi nevinovat 
cu care ne întâlnim adesea pe icoanele vechi 
unde sunt zugrăviți copilaşii adunaţi în jurul Mân- 
“tuitorului. Şi de-atunci înainte, oraşul despre care 
nu ştiam nimic şi despre care nu ne-am însemnat 
nimic, trăeşte în amintirea noastră ca un prieten 
bun de care ne despărţim cu părere de rău. Dorim 
să-l mai vedem cât de curând și în zile posomo- 
râte ne mângăiem cu nădejdea unei fericite revederi. 

Se prea poate ca Îaţa zâmbitoare de copil 
să fie simbolul tinereţii noasire. Nu ne mai în- 
tâlnim cu ea dupăce ne-a părăsit, ci doar amin- 
tirea adolescenţei ne zâmbeşte prin negura anilor 
şi ne însoțeşie dealungul vieţii încălzindu-ne ini- 
mile ostenite. 

Zâmbetul acesta l-am văzut întâiaşi dată 
acum douăzeci și cinci de ani — într'un spital, 
unde îmi tăceam stagiul de doctorand. Printre bol- 
navii de cari mă ocupam se găsea şi o fată tânără, 
în ulțimul stadiu al tuberculozei. Se zice că boala 
aceaala sinistră țese un nimb de poezie în jurul 
victimelor ei. Afirmația aceasta nu corespunde 
adevărului. Eu cel puţin, ca medic, mă sfiesc de tran- 
dafirii morţii ce înfloresc pe obrajii acestor ființe 
menite peirii. Şi nu pot nici decum afirma, că 
moartea aceasta care câştigă terenul pas cu pas, 
lenţ, sugând picătură cu picătură din seva vitală 
a bietului organism ce se zbate disperat în braţele 
acestui îngrozitor polip, ar fi uşoară. 

Fata aceea a fost totuşi o excepţie: am fost 
capiivat de zâmbetul ei totdeauna senin şi de 
voioşiă ce se degaja din adâncimea durerilor tru- 
peşti, strălucind ca o piatră prețioasă din noaptea 





D. CĂLUGĂR 


STRĂLUCIREA UNUI VIS 


încărbunată a inimei. De câteori treceam prin ca- 
mera ei mă apăsa sentimentul unei mari nedrep- 
tăţi: că moartea nemiloasă coseşte numai vieţile 
cari dispun de-o slabă putere de rezistență. Dar 
când o vedeam zâmbind, iarăşi mă împăcam: ra- 
diaţia aceasta transcendentală a sufletului puternic 
şi sănătos supraveţuieşte corpului şi este mai pu- 
ternică decât cele trecătoare. 

Au trecut săptămâni, fără să fi schimbat vr'un 
cuvânt împreună. Nu eu eram medicul ei curant, 
căci eu nu îngrijeam pe nimeni, ci îmi pregăteam 
teza de doctorat. Studiam numai cazurile clinice, 
pentru ca să mă dumiresc asupra desfăşurării 
simptomelor. 

După cinci ani de studii, acum m'a cuprins 
prima dată descurajarea. Vedeam că după trecerea 
acestor ani încep să nu ştiu nimic. Se zice că din 
oameni de felul acesta se recoltează cei mai buni 
medici, deoarece nesiguranța în studii îi îndeamnă 
totdeauna la o mai multă aprofundare ştiinţifică. 
Se poate, însă eu ştiu că descoperirea aceasta a 
mea m'a deprimat complect. Ce voi deveni în 
cazul unei nereuşite ? 

De sigur că aceste frământări mi se reoglin- 
deau pe faţă căci într'o zi pe când treceam prin 
camera bolnavei, aceasia m'a întrebat deodată: 

— Dle doctor, păreţi abătut, aveţi poate vr'un 
necaz ? 

Dacă nu i se reoglindea pe faţă un surâs 
senin, consideram întrebarea aceasta ca o în- 
cercare obișnuită a bolnavilor de a-şi goni plic- 
tiseala şi de a se amuza intrând în intimitatea 
unei persoane. Însă zâmbetul insorit ce-i strălucea 
pe față mi-a pălruns în inimă şi am devenit comu- 
nicativ ca un copil care se teme de ceva şi se 
acață cu amândouă mânile de un prilej ce i-ar 
putea uşura groaza ce o simte. 

— Nu sunt încă doctor, ci numai doctorand. 

— Ştiu... şi pun rămăşag că am ghicit şi 
cauza mâhnirii d-voasiră. 

— Lucrul acesta este cu neputinţă d-şoară — 
i-am răspuns zâmbind; de unde aţi cunoaşte 
cauza neliniştei mele? 

— Observ că de săptămâni întregi căutaţi 
ceva... Vreţi să ştiţi ce? Un subiect. Un bolnav, 
al cărui caz clinic ar frebui lucrat în teza de doc- 
toraf. De câte ori treceţi pe lângă un bolnav, pri- 
virea vă rămâne aţintită asupra lui şi din privirea 
d-voasiră se poate ceti întrebarea : oare nu cumva 
este bolnavul căutat ? Şi încercaţi să-i construiți 
simptomele. Dar după o cercetare mai amănunţită 
vă îndepărtați grăbit şi enervat, deoarece v'aţi 
convins că nu acesta este mediul căutat şi deci 
la ce să mai poposiţi în preajma lui zadarnic... 

A continuat apoi mai încet, par'că voia să 
şoptească o taină; 

— Să vă spun ceva, studiați-mă pe mine. 
Ceva îmi şopleşte că eu aş pufea deveni obiectul 
studiilor d-voasiră. Cunosc foarte bine toate îa- 
zele şi toate simptomele boalei mele şi dacă do- 
riți vă pol spune chiar și data când voi muri... 

Ca şi când ar fi cuprinsă de o teamă tainică, 
mă întrebă de-odală, cu o voce sugrumată de 
îngrijorare : 

-— Când avefi examenul ? 

— Peste cinci zile. Miercuri, în săptămâna 
viitoare. 

— O, atunci nu trebue să ai nici o grije — 
a continuat ea, reinsuflețindu-se iarăși. Eu voi 
muri de-abia în Sâmbăta viiloare. Până atunci 
voi putea să-ți comunic toate impresiile mele. 

Când mi-aduc aminte de cele cinei zile ce au 
urmat, îmi pare că cercetez un altar ascuns tainic 
în adâncul sufletului meu și mă aplec de atarea 
ori cu pieiate în fața amintirii unet biete bolnave, 
care nesocotindu-şi durerile — sufocându-se mereu 
în tuse cumplită — în fiecare zi înainte de 
masă şi de multe ori chiar şi după masă, mi-a 
ținut câte două ore îniregi cursuri despre boala 
ei ucigătoare şi incurabilă. Nici cel mai savant 
specialist nu s'ar fi priceput mai bine în materie. 
Dacă astăzi am ajuns să fiu considerat specialist 
de primul rang pe tărâmul acesta şi sunt citat 
printre cei mai de seamă cercetători, trebue să o 
spun cu o modestie nepretăcută, că această fetiță 
mi-a fost măestrul şi ei îi port recunoștință pentru 
ştiinţa: mea, 

De atunci m'am întrebat adesea: oare ce-a 
îndemnat-o pe bolnava aceasta: să-mi dea ajutorul 
ei atât de preţios? Căci nici mâinile nu ni s'au 
atins în decursul celor cinci zile, m: ne-am spus: 
nici un cuvânt tandru şi impresiile ei: mi-au fost 
comunicaie în forme ştiințifieă cea mai impecabilă. 

Eu deduc că creerul bolnaxei era plin de ob- 
servaţii, de gânduri surprinzătoare, de idei revela- 
îoare, și ținea: să: transmită: cuiva: comoara aceasta, 


— ne voind s'o ducă cu ea în mormânt. Âșa dar 
şi-a transplantat ştiinţa asupra mediului ei cel mai 
apropiat. Inima ei era potolită, simţurile nu-i stră- 
băteau trupul, lucra doar numai creerul ei. 

lar creerul meu era avid ca pământul uscat 
după o secetă mare, când se deschid canelurile 
cerului şi cade ploaia fecundă. Celece am îm 
globat în creerul meu îm decursul celor cincf zile, 
chiar dacă nu au fost suficiente pentru toată viața 
mea, ele au pus totuşi baza temeinică a ştiinţei 
mele de mai târziu. Mi-au deschis noui orizontert 
şi mi-au descoperit noui puncte de vedere. Şi 
când am dat examenul, membrii comisiei au îm 
ceput cu toții să-şi aţintească privirite asupra mea, 
ka început surprinşi, mai apoi cu admirație şi uiritre, 
Vedeam că ideile propagate li se păreau strefne 
la început, însă mai târziu puterea lor corringă 
toare i-a subprgat complect. Preşedintefe comisiei 
examinătoare şi-a exprimat chiar frmpresia: 

— Bravo, dle Doctor. D-ia vei deveni sau 
un Măâre savant, sau un mare şariatar, 

Am aruncat o privire spre faţa boinavei. Şi 
par'că o ironie: blândă se amestecă în sarâsut ei 
senin, în timp ce eu îi expuneant ideite. 

.". a. 

Intr'o zi de Sâmbătă am fost promovat doctor 
în ştiinţele medicale. Rectorul, în cuvâniarea sa 
de promovare, mă relietă pe mine ca pe o făclie 
a ştiinţei care, aprinzându-se, răspândeşte de pe 
acam o lumină strălucitoare, Mi-am primit diploma 
şi dupăce am părăsit sala festivă, subsecretarul 
de siat al ministerului m'a încunoştiințat că mini- 
sterul instrucţiunii mi-a acordat o bursă conside- 
rabilă pe o durată de trei ani de zile pentru desă- 
vârşirea studiilor mele în străinătate. 

— lar după trei ani contăm pe serviciile 
d-tale — îşi termină încunoşiiințarea. 

IL ascultai distrat. In momentele acelea aș. fi 
renunțat bucuros şi la bursă şi la toate onorurile, 
pentruca în schimb să pot fi în. camera bietef 
bolnave. şi să-i spun: 

—  Ție-ţi pot mulţărat, 
pentru toate astea.., 

Imediat ce am puiut scăpa, alergai într'un 
suflet la spital. În fața camerei cu No. 23, mă 
întîmpină sora de caritate. E 

— Acum nu puteţi intra, — mi-a spus şă ochii 
i se umplură de lacrimi. 

— Este o oră de când a murit, 

“Totuşi am. intrat. Peniru câteva momente 
doar. Sora de cariiate mă privea. mirată, 

Am scos din toc diploma âurită şi pe-o 
clipă i-am aşezat-o pe căpătâiu. Pergamentul gros 
îi mângăia cu Blăndeţe obrajii, iar pe buzele moartei 
mai: stăruia: şi: acum; surâsul acela: senin. 

Bi. CORIOLAN BANBRE 


Fii binecuvântată 

BILANŢUL UNUI AN DE MUNCA 


F. O. R. — Secţia Sibiu! 


“Onorată adunare generală, 


Trăim vremuri de mari prefaceri. Progresele 
uimitoare ale tehnicei nu pot aduce linişte în su- 
fletele chinuite de problemele vieţii. Mulţimile înse- 
tează după un nou 
ideal de viaţă. Ela- 
nul mistic înăbu- 
şit multă vreme de 
goana după ferici- 
rea terestră, izbuc- 
neşte cu putere. 
Fără îndoială, asi- 
stăm la resurecţia 
sentimentului reli- 
gios care cuprinde 
sufletele. Mulțimea 
bisericilor ridicate 
după unire pe pă- 
mântul Ardealului, 
minunea dela Ma- 
glavit şi însufleţi- 
rea ce o stârneşte 
în sufletul mulţimi- 
lor, sunt indicii că 
se apropie zorile 
unei lumi noi care 
acum se plămă- 
dește în adâncul 
maselor populare. 
Cercetătorul de 
mâine studiind mo- 
numentele de artă 
religioasă ale epo- 
cei noastre, va ră- 
mânea uimit de bo- 
găţia şi varietatea 
acestui ev mediu 
românesc, în care-şi găseşte expresie elanul mistic 
al unui popor eliberat din robia seculară. 

Generaţiile ostenite se reîntorc cu încredere 
la altarele strămoşeşti, cari veacuri dearândul au 
alintat nădejdile, au şters lacrimile celor năcăjiţi 
şi au mângăiat pe cei în suferinţă. 

După un internaţionalism nivelator care luase 
un simţitor avânt în urma marelui răsboiu, s'a produs 
o reacţie profundă în sufletul elitei europene. Un 
naționalism sănătos, bazat pe realităţile etnice re- 
prezentând aspiraţiile legitime ale popoarelor, în- 
cepe să se afirme cu putere în ţările din apusul 
şi centrul Europei. Doctrina naţională e în plină 


1 Dare de seamă despre activitatea F. O. R.-ului. din 
Arhiepiscople pe anul 19534/55. 





ascensiune, ea îşi are rădăcini puternice în solul 
patriei noastre. Cum Biserica ortodoxă este cea 
mai puternică coloană pe care se sprijină edificiul 
statului român, e explicabil ca toate sforțările să 
se concentreze în 
jurul acestei insti- 
tuţii divine care stă 
neclintită în mijlo- 
cul valurilor. La 
noi, creştinismul 
nu s'a întrodus ca 
la  celelaite po- 
poare de un apo 
stol anumit la o 
dată precisă; la 
noi creştinismul 
face parte inte- 
grantă din ființa 
neamului nostru, e 
fermentul care a 
închegat formarea 
lui. S'a altoit pe 
credinţa idealistă a 
lui Zamolxe, a 
crescut armonic 
din solul natal şi 
s'a hrănit din seva 
țării. 

În evul me- 
diu Biserica este 
educatoarea  nea- 
mului, ştiinţele şi 
arta. se adăpostesc 
sub bolțile biseri- 
cilor.  Mănăstirile 
şi bisericile pre- 
sărate pe întinde- 
rea pământului românesc povestesc de cre- 
dinţa şi evlavia strămoşilor, turlele lor svelte şi 
elegante fiind tot atâtea mâini ridicate în semn 
de rugăciune spre cer. Ele spun durerile şi aspi- 
rațiile pământului. 

In epoca ei de strălucire a luminat dincolo 
de hotarele ţării, fiind ocrotitoarea ortodoxiei în 
întreg răsăritul Europei. Neagoe Basarab, Ştefan 
cel mare, Vasile Lupu şi Constantin Brâncoveanu 
se socoteau urmaşii împăraţilor bizantini şi pro- 
tectorii Bisericii ortodoxe. Pe ruinele imperiului 
bizantin s'a ridicat heghemonia culturală a Ţărilor 
Române, cari devin adăpostul civilizaţiei bizantine, 
centrul ortodoxismului. 

Pentru Ardeal Biserica a fost ocrotitoarea 


0 


7 Gheorghe Bogdan-Duică 


VIAŢA ILUSTRATA 17: 


naţionalităţii. Sub bolta bisericilor a înflorit graiul 
românesc, la adăpostul lor s'au ridicat cele dintâi 
şcoale, 

Frăția Ortodoxă Română a răsărit din această 
trezire de viaţă religioasă. Insujleţirea cu care a 
fost primită concentrarea tuturor forţelor ortodoxe 
din Ardeal, arată limpede că ea răspunde unei ne- 
cesităţi profunde. 


După înălțătorul congres dela Sibiu din toamna 
anului trecut, secția Sibiu şi-a desăvârşit organizarea 
şi a desfăşurat o bogată activitate în întreagă ar- 
hidieceza. Dela Sibiu au pornit îndemnuri de muncă, 
S'au trimis îndrumări şi conferenţiari oriunde s'a 
simțit trebuinţă. Prin „Viaţa Ilustrată“, revistă de 
cultură creştină, îndrumată cu multă destoinicie de 
părintele Nicolae Colan, rectorul Academiei Teo- 
logice din Sibiu, s'a căutat să se învioreze viaţa 
religioasă a neamului nostru. Răspândirea ei în 
întreaga ţară dovedeşte, că această revistă răs- 
punde unei necesităţi simţite. Sub auspiciile F. O. 
R.-ului s'a comemorat la 25 Noemvrie 1934 cen- 
tenarul naşterii lui Nicolae Cristea şi Zaharie Boiu, 
doi colaboratori ai lui Şaguna, cari au prelungit 
până în preajma veacului acestuia strălucirea fără 
seamăn a epocei şaguniene. lar la 6 Decemvrie 
s'au ţinut în întreaga arhidieceză întruniri de protest 
şi s'au semnat moțiuni prin care se cerea des- 
ființarea acordului cu Roma. 

La Sibiu s'a organizat o serie de 10 confe- 
rințe cu caracter religios, între cari aminiim con- 
ferinţa d-lui Nichifor Crainic şi a d-lui profesor |. D, 
Ştefănescu. 

Aceeaş activitate s'a desfăşurat şi în des- 
părțăminte. 

La Agnila s'au organizat 2 serbări cu ca- 
racter religios, în care s'a limpezit şi precizat 
rostul F. O. R. 

La Bran activitatea despărțământului s'a măr- 
ginit mai mult la apropierea intelectualilor de bi- 
serică, cercetând slujbele divine şi împătăşin- 
du-se cu sfintele Taine. 

La Braşov F. O. R.-ul a organizat o serie 
de 5 festivaluri şi 3 conferințe cu conterenţiari 
dela Sibiu şi Bucureşti. Preşedintele despărțămân- 
tului, profesorul i. Moșoiu a ţinut un ciclu de 6 
conferinţe religioase în biserica din cetate, pentru 
intelectuali. 

La Rupea s'a încercat formarea de coruri 
bisericeşti şi s'a ridicat o troiță la o răspântie de 
drum, a cărei sfințire s'a făcut cu ceremonial deo- 
sebit. Comitetul s'a îngrijit de strângerea fondu- 
rilor pentru clădirea bisericilor, unde se simte 
lipsa. 

La Deva comitetul descomplectat prin demisia 


preşedintelui s'a îngrijit de strângerea de fonduri 
pe seama parohiei ortodoxe din Deva. 

La Dobra s'a organizat o serie de 5 şeză- 
tori, conferinţe, lecturi incadrate în coruri. 

In despărțământul Făgăraș s'au organizat 2 
serbări de către comiletul F. O. R. 

La Geoagiu s'a căutai să se apropie inte-. 
lectualii de biserică şi de scopul ei divin. S'a or- 
ganizat o serie de 5 conferințe în satele din des- 
părțământ. 

La Haţeg s'au ţinut 3 conferințe în oraşul 
de reședință. 

La Hunedoara s'a organizat o serie de 8 
conferințe în cadrele FE. O. R.-ului. 

In despărțământul /lia s'au ținut 23 conferinţe 
cu subiect religios în 13 comune. 

Despărțământul Jiu a organizat la Petroşani 
o serie de 4 conferințe. 

La Mediaş Forul a dat sprijin şi a ajutat ca 
să se fermine monumentala catedrală. 

La Orăştie s'au ţinut 3 conferinţe cu subiect 
religios. - 

La Sebeş s'a organizat o serie de 4 con- 
ferințe în cadrele F. O. R. 

La Sălişte s'a destăşurat o frumoasă acti- 
vitate. S'au organizat 7 conferinţe la centru şi s'au 
ținut 24 conferințe cu subiect religios în 10 sate 
din despărțământ. : 

La Sfântu-Gheorghe s'au ţinut 3 conferințe 
şi s'a organizat un concert religios. 

La Sighişoara, datorită harnicului preşedinte 
Horia Teculescu s'a desfăşurat o rodnică activitate. 
S'a organizat la Sighişoara o serie de 15 conferinţe, 
s'a dat un concert religios şi s'au ţinut 6 exorta- 
țiuni în Postul Mare pentru intelectuali. 

La Diciosânmărtin s'au ţinut 6 conferinţe în 
cadrele Forului, de cătră conferenţiari din Sibiu. 

La Dumbrăveni s'a organizat o serie de 13 
conferinţe în satele din despărțământ. 

Nu s'au primit rapoarte din despărțămintele 
Avrig, Oituz şi Zarand, 

Activitatea Forului s'a mărginit anul acesta 
la organizarea de festivaluri religioase, concerte 
şi conferinţe. S'au ţinut în total 143 de conferinţe. 
Unele despărțăminte s'au îngrijit de strângere fon- 
durilor necesare pentru clădiri de biserici şi au 
încercat să apropie pe intelectuali de biserică, să 
cerceteze slujbele divine şi să se împărtășească 


cu sf. Taine, 
Suntem la inceputul activităţii, perspectivele 


se deschid largi; toate forţele bisericii sunt che- 
mate la muncă peniru înviorarea vieţii religioase 
a neamului nostru. 


Mai stăruie încă în. minte ca un amurg în-” 
târziat de toamnă amintirea neuitatului nostru pre-. 
şedinte Gh. Bogdan Duică, unul din cei mai de 

seamă întemeietori și sprijinitori ai Frăției Orto- 
doxe Române. Dacă-i adevărat că umbrele celor 
morți rătăcesc multă vreme prin locurile dragi pe 
unde au trăit, e cu putință ca umbra marelui dis- 
părut să nu fie astăzi printre noi, îndrumând şi 
conducând prin prezența nevăzută această miş- 
care pe care-a iubit-o aşa de mult ? 

Ne închinăm cu pietate şi aducem un omagiu 
postum memoriei lui. 


Presimţire 


Plimbări în aer liber la margini de oraşe 
Când toamna ne arată luminile-i gingaşe. 


Ah, gândul prinde aripi şi se înalță'n vers 
In legănarea dulce a trupului în mers. 


Cu fiecare clipă şi fiecare pas 
Te'ndepărtezi de locul pe care n'ai rămas. 


Iți pare rău de timpul ce vine şi se duce, 
De când e toamnă, frunza a prins să se usuce. 


NOTE DE DRUM 

Nu va trece multă vreme şi Frăția Orto- 
doxă Română va trebui să sape în bronz chipul 
primului ei preşedinte. Dar mai neperitor şi mai 
durabil decât bronzul va fi monumentul pe care 
generaţiile viitoare îl vor ridica în inimile lor sa- 
vantului profesor care şi-a închinat toată viaţa în 
slujba Bisericii şi a neamului. 

ION SANDU 


de toamnă 


Şi par'că şi tu, dragă prietene iubit, 
Ai început la tâmple să fii încărunţit. 


De ce ne pare toamna că suntem mai bătrâni ? 
De ce ne pare totul mai vechi azi decât mâni ? 


Căci mâne primăvara din nou va lumina. 
Vezi, nu ştim bine dacă o vom mai apuca... 


P. POSSA 


LA IERUSALIM 


Mâncând portocale în maşină, pornim mai 
departe pe drumul care coboară în jos spre lerihon 
prinire dealuri înalte şi prin pustietate fără cea 
mai mică urmă de vegetaţie. Pe unele locuri se 
văd femei adunând mărăcini, spini, singurii cari 
cresc pe aici şi cari în urma căldurii teribile de 
aici sunt uscați şi tari ca fierul, iar înţepăturile 
lor sunt aspre, adânci şi sângeroase. Din spini 
de aceştia a fost desigur făcută şi cununa lui Isus 
înainte de a fi dus la răstignire. Mai la vale însă 
nu se mai văd crescând nici spini de aceştia. Pe 
o distanță de 40 km. e un pustiu fără păreche aşa 
încât nu e de mirat că acei cari călătoreau pe 
drumul dela Ierusalim la Ierihon cădeau între tâlhari 
pe acest drum. Mai de mult, călătorii trebuieu să 
plătească un bacsiş beduinilor hoţi ca să nu fie 
jefuiţi şi atunci călătoreau liniştiți şi erau lăsaţi 
în pace, După răsboiu, englezii au făcut ordine 
așa că de când Palestina este stăpânită de en- 
glezi, nu s'a mai întâmplat nici o tâlhărie pe acest 
drum. 

Tot coboriînd în mersul nebun al maşinei, o 
tablă mare de lemn, înfiptă într'un stâlp, ne atrage 
atenţia: e o tablă care ne spune în englezeşte că 
aici suntem la nivelul Mării Mediterane aşa încât 
de aici încolo drumul nosiru coboară la un nivel 
mai scăzut decât nivelul mării, ajungând la Marea 
Moartă să fie la 600 metri sub nivelul Mării Me- 
diterane. 


Şoferii mână nebuneşte, dar drumul e foarte 
bun cum nu se prea găsesc drumuri pe la noi. 
Pe marginea drumului prismele de piatră de calcar 
prinse una de alla se întind pe lungime de zeci 
de km. Dupăce ieşim din munţi ajungem într'o 
câmpie largă, pustie de tot, pe alocurea cu spini 
şi mărăcini, pământ pietros, nisipos, încât face 
impresia unui pământ distrus de o inundație. 

Drumul cel mare continuă la stânga spre 
lerihon, noi însă mergem înainte pe un drum rudi- 
mentar care ne duce până la Marea Moartă, unde 
oprim. Un lac enorm care se pierde în depăr- 
tarea sudului, iar spre nord, unde ne aflăm noi, 
este chiar locul în care râul lordan se termină, 
vărsându-se în această Mare. Un lac liniştit, fără 
pic de undă, cu apă caldă, cu nisip fin pe mar- 
gine şi, spre deosebire de alte lacuri sau mări, 
cu multe pietricele rotunde, în formă de disc, 
negre la culoare și foarte netede. Multe pietri din 
acestea se culeg şi se sculptează în ele motive 
din Noul Testament şi se vând apoi în prăvăliile 
din Vifleem. 

Marea Moartă are o lungime de 76 km,, apa 
ei miroasă a sull şi a sare având o concentraţie 
aşa de mare încât nn fe lasă să te scufunzi. Im- 
păratul Titus a aruncat aci, ca să se înece, nişte 
sclavi legaţi cu lanţuri de fier, însă aceşti sclavi 
au rămas deasupra apei şi nu s'au înecat, Linişte 
de moarte înconjoară această apă şi stând lângă 


VIAŢA ILUSTRATA 19 


ea am senzaţia că mă aflu lângă iezerele scufun- 
date în zănoagele din Carpaţii noştri. Nici o vie- 
tate nu se vede lângă această „apă moartă“, nici 
o pasăre nu poate sbura deasupra apei fiindcă 
mirosul apei le omoară şi le înghite. Gustul apei 
e gust de otravă; lemnele aruncate în apă se 
pietrifică, iar peştii pe cari lordanul îi aduce în 
Mare mor şi se pietrifică şi ei. Aici a fost ţinutul 
în care Avram şi Lot, venind din Mesopotania din 
Ur, s'au aşezat cu turmele lor dar din pricina 
păşunatului oilor slugile lor certându-se, stăpânii 
s'au despărţit, Avram ducându-se să locuiască în 
ținutul Hebronului, aproape de Vifleem, iar Lot a 
rămas aici până când a fost silit să plece şi el 
din cauza pusliirii cetăților Sodoma şi Gomora, 
cari acum zac în fundul Mării Moarte. Locuitorii 
Arabi chiar şi azi numesc această Mare „Marea 
lui Lot“ şi nu departe de aici se vede o stâncă 
numită „Soţia lui Lot“, care dupăcum spune 
Biblia a fost prefăcută în stâncă de sare ca pe- 
deapsă că a privit înapoi să vadă cum ard cetă- 
țile Sodoma şi Gomora (Facere 19). Odinioară 
toată câmpia aceasta era ferlilă şi bogată... „şi 
ridicând Lot ochii lui a văzut toată împrejurimea 
lordanului, că toată era adăpată, mai nainte până 
a surpa Dumnezeu Sodoma şi Gomora, ca raiul 
lui Dumnezeu şi ca pământul Egipetului, până la 
Zogora (Facere 13) munţi înalţi se întind la mar- 
ginea Mării Moarte; dincolo pe ţărmul stâng al 
Iordanului se vede muntele Nebo pe care se află 
un mausoleu care se cheamă mormântul lui Moise, 
cel care din robia Egipetului, prin pustie a adus 
pe Evrei trecându-i în Canaan pe aici. 


Dela Marea Moartă maşinile ne duc spre 
Nord pentruca să ne oprim la lordan, în locul în 
care Isus a fost botezat de loan Botezătorul. 
Drumul îl facem în câteva minute şi ne oprim la 
mănăstirea ortodoxă a sfântului loan Botezătorul, 
de unde luăm un călugăr şi îl ducem cu noi cale 
de doi km. oprindu-ne pe malul drept al râului 
lordan. Aici scoborându-ne mergem până lângă 
un mic foişor primiliv care se află chiar pe mal, 
stând toţi pe marginea râului cu capetele desco- 
perite, preolul se urcă în luntre şi stând în mij- 
locul râului face slujba şi sfințeşte apa cântând 
la urmă în greceşte „lordanul“ pe care apoi numai 
eu l-am cântat în româneşte, fiindcă ceilalţi 
75 de medici români nu-l ştiau. La urmă. ne-am 
botezat cu toţii cu apa Iordanului, unii s'au scăldat 
în apă, iar eu într'o sticlă goală de Vichy, cum- 
părată la El Kantara, am luat apă din râu ca s'o 
iau cu mine acasă. 

Râul lordanului este de mărimea Dâmboviţei 
pela Bucureşti; apă tulbure din cauza pământului 
dimprejur. Dincolo de râu în partea stângă se 
întinde un pustiu mare, numit azi Transiordania, 
care se continuă în pustiul Arabiei. Intorcându-ne 
înapoi, ne oprim să mâncăm în curtea mănăstirei 
„Sfântului loan Botezătorul“. Biserica mănăstirei 
este asemenea mănăstirilor noastre în formă şi 
mărime şi e zidită în primele secole după Hristos. 
Slând aici mă gândesc la loan Botezătorul care 
a umblat pe aici şi a cărui mână dreaptă mumi- 
ficată şi imbrăcată în argint am văzut-o în muzeul 
seraiului din Constantinopol. 

(Va urma) Dr. EUGEN DOBROTĂ 

VITRINA CARŢII 


CRONICA LITERARĂ 


OMUL CARE TACE de Al. Lascarov-Mol- 
dovanu, Bucureşti, editura „Adevărul“, 

Autorul minunatului roman, de o înaltă va- 
loare morală, Mamina, ne prezintă în cartea de 
față un mănunchiu de schiţe, alese cu deosebire 
din lumea orăşenească. Pe rând sunt prinse scene 
din viaţa funcţionărească, judecătorească, acea a 
mulțimii, ale cărei trăsături caracteristice le redă 
cu toate apucăturile omenești într'o formă capli- 
vantă. Biurocratismul oficialităţii noastre cu lega- 
litatea faţă de cei supuşi, timizi, săraci şi cu pro- 
teguirea favoriţilor, lie prieteni suspuşi, largi la 
“pungă, fie cucoane „bine“, ne este reliefat în 
“Peregrinări, La biroul populației, Un timbru de 
ajutor, Oameni necăjiţi, Cheia etc. In Delicventul, 
Judecătorul, Domnul consilier analizează cu o deo- 
sebită pătrundere mentalitatea judecătorului în va- 
"riatele ei aspecte. Viaţa de stradă, în special aceea 
care se desfăşoară în autobus și tramvai ne e în- 
“făţişată cu tot umorul ei real, rezultat din contrastul 
discuţiilor aprinse, de o seriozitate savantă și al 
“lucrurilor banale cari formează obiectul discuţiilor. 
(Paralizia civică, În tramvai, Copenhaga, Logism, 
“Chestiuni de limbă etc.).. 
ă Înalta moralitate care caracterizează scrisul 
dlui Lascarov Moldovanu, îşi găseşte o admirabilă 
expresie în figura scrupulosului judecător care 
ajunge să se acuze şi să se judece la moarte 
pentru o imoralitate săvârşilă în urma impulsurilor 
naturale omeneşii, fiindcă pentru faptă asemă- 
nătoare condamnase pe alții. (Judecătorul). Madam 
losipescu este tipul mamei stăpânite de un senti- 
ment de iubire filială unilaterală, sentiment care 
o face să ierie toate [ărădelegile copilului ei şi 
să condamne întreaga lume care, după părerile 
ei, nu-l poate vedea cu ochi buni. (Madam losi- 
pescu), 

Cu tot realismul, pe care dl L. M. se nizueşte 
să-l contureze, din schițele dsale respiră un cald 
idealism care te ridică peste micile patimi şi pă- 
cate omeneşti, trezindu-ţi dorul după ceva mai bun 
și mai înalt. L. B. 


Ilariu G. Albu: DOMNIȚA STANA. (O icoană 
din vremea năvălirii maghiare în Ardeal). Dramă 
istorică în 4 acte. Librei de operă; Cluj, 1935, 
66 pag. Lei 30 

Când am luat-o s'o citesc, nu mă puteam 
gândi că sub dimensiunile ei de broşură, cărticica 
aceasta ascunde o perlă. Domnul llariu G. Albu, 
mie necunoscut până acum, inspirat de o legendă 
care circulă prin părţile năsăudene, pe acolo unde 
a înflorit copilăria lui Coşbuc şi s'au aliniat în 


rime sub presiunea febrei începutului primele ver- 
suri ale genialului poet de mai târziu, a scris textul 
acestei drame, care făgăduieşte să facă mult 
sgomot cu noutatea ei. Când a ieşit din mâna îi- 
pograiului, ea s'a prezentat lumii simţitoare faţă 
de asemenea creaţii, învăluită într'o întreagă istorie. 
Ea nu poate fi pricepută până nu se cunoaște cu- 
prinsul dramei de toţi cilitorii pe cari conştiinţa lor 
românească îi obligă să se prezinte apoi la des- 
baterile unui proces intental unui gen nou de creaţie 
artistică pământeană, proces ce prevedem că va 
fi lung. Încercarea noastră de a-i schiţa conţinutul, 
o numim imperfectă şi deci neîndestulitoare pentru 
ca să-ți rostieşti adeziunea la noutatea ce ne-o 
îmbie măiastră şi „de-a noastră“, autorul. Aţi în- 
țeles deci, dragi cititori, că rezumalul nostru nu 
vă dispensează de lectura ei. Am vrea să vă stimu- 
leze chiar, la aceasta, Să-l lăsăm să urmeze. 

Un scurt prolog, reinviază figura legendară 
a lui: Gruia lui Novac, care, în ţinută de bard, 
copleşit de duioșia glorioaselor amintiri, cântă 
irecutele isprăvi de vrednicie şi vigoare ale nea- 
mului. Oda lui, sfârşeşte într'o măreaţă elevaţie, 
care pune tema dramei: 


Ardealul nouă ne-aparţine! 
L'am stăpânit de mii de ani, 
Şi-al nostru vecinic va rămâne, 
Cât vom mai îi Daco-Romani! 


La curtea voevodului Bogdan, care este domn 
a toată Ţara Maramurăşului, găzdueşte un prinţ 
străin dinspre soare-apune, pe nume Bela. El nu 
caută atâta să sucească minţile Domniței Stana, 
voinica odraslă a Voevodului, nici să-i fure inima 
cât să pună mâna pe tezaurul îngropat de împăratul 
Traian în cetatea Vărarea, tezaur numit şi „Cămara 
Impăratului“. Şi de care nu ştia unde anume se 
află decât Voevodul, mama Siţa, tovarăşa de toată 
ziua, cu inimă încărcată şi înțeleaptă, a Domniței 
şi un popă neaoş românesc, părintele Tofan. Dom- 
nița, și ea, grija lui Bela Maghiarul n'o purta. 
Păstorului Muşat, care cânta așa de duios în urma 
turmei i-ar fi dat inima sa, da altuia ba. Domnul, 
sătul de atâtea hărţueli cu vecinii, intervine, ca să îm- 
preune gingaşe floare românească cu pălămida un- 
gurească. Planul lui Bela, care-şi strânse oștenii ca 
să prăpădească pe Domn şi să pue mâna pe co- 
moară şi pe fara lui, e descoperit de Muşat. Despre 
care mama Siţa şi părintele Tofan ştiu că-i os de 
domn. Părintele îl binecuvâniă şi-i dă o armură 
aurită din „Cămara Împăratului“. Muşat, face din 
fraţii lui de ciobănie crainici şi-i trimite să scoale 
norodul. 

Ferească-l crucea sfântă pe celce ni-e hapsân, 
Că'n lupta pentru glie e leu orice român! 


şi: 
Semnalul luptei s'a dat, 
Azi Gelu va fi răsbunat... 


exclamă el la sfârşitul actului doi. Urmează scene 
palpitante. Bela isbuteşte să pună mâna pe familia 
Voevodului. Dar roata norocului se'ntoarce, căci 
pe când Bela pregătea groaznice suplicii pentru 
Domnița Stana şi Voevod ca să mărturisească 
unde-i comoara râvnită, Muşat apare cu arcaşii 
lui. Răfuiala dintre el şi venetic are momente 
aprige. Toate svârcolirile de veacuri pentru acest 
sfânt pământ al Ardealului, cu drepturile noasire 
şi aşa zisul drept al Ungurilor, sunt materializate 
în acel ascuţit dialog dintre eroul Muşat şi prinţul 
aventurier Bela: 
Muşat: Răspunde lotru maghiar, la noi ce cauţi? 
Bela: Ce căutaţi şi voi, o țară! 
Muşat: Zminteala voastră e vădită. 
Aici trăim de mii de ani! 
Eu sunt acasă! 


Bela: Eu am venit înfâiu aici! 
Muşat: Eu m'am venit, că sunt de aici! 


Cuvinte potrivite pentru un moito pe fronti- 
spiciul Ligii Antirevizioniste. Tăria argumentului 
stilizat aci în forme frumoase, entuziasmează. Dat 
pe mâna Domniței Stana să-l judece, mila româ- 
nească şi frica de Dumnezeu o îndeamnă să-l slo- 
boadă, să plece cu viața şi cu... ruşinea. Răs- 
plata fiecăruia din eroi e mâna unuia pentru inima 
celuilali. Domnul iîmpreunează şi Dumnezeu, prin 
harul părintelui Tofan, binecuvintează pe Muşat 
Voevodul Moldovei şi pe Stana, Doamna lui. 

Intriga dramei e ţesută cu multă iscusinţă; 
scenele's vii şi luminoase; eroii bine conturaţi iar 
versificaţia curge domol, fără poiicneli. Duhul de 
legendă al vremilor acelora, evocat de autor cu 
măestrie de talentat, învălue totul. Participi în 
întregime, furat de dulcea viclenie a artei, la ac- 
țiunea vioae şi reconfortantă a piesei. 

Simţi că trebue să izbândească, să se im- 
pună scenei şi prin scenă publicului pe care trebue 
să-l însuflețească, turnându-i în vinele moleşite 
otrava gândurilor mari ce stau la temelia Patriei 
justificându-i existenţa şi sacrându-i menirea. Dar 
talentatul autor, urmăreşte ceva mai mult decât 


CE S'A ÎNTÂMPLAT IN LUNA TRECUTA 


luminile rampei unui teatru. A scris drama cu nă- 
dejdea că ea va fi un libret de operă românească. 
Un compozitor, Dl Leontin Anca, s'a şi însărcinat 
să-i scrie muzica. Dar câţiva „străluciți literați“ 
cari au cetit-o în manuscris — se spovedeşte au- 
torul în nu mai puţin însuflețitul „Cuvânt înainte“ — 
găsesc, că estetica literară nu admite să spui ade- 
văruri prea crude, dar mai alzs nu este demn să 
aduci atacuri unei naţiuni întregi, fie ea chiar na- 
țiunea maghiară, într'o operă menilă să rămână 
un document istoric al frământatului nostru trecut. 
Autorul însă nu descurajază. Argumentele ce le 
opune acestei opinii de cerberi, îi fac cinste şi pe 
noi, cititorii, ne entuziasmează. Dacă a tipărit-o, 
o face pentru noi cei mulţi şi anonimi, cărora ne 
adresează un inimos şi mișcător apel, solicitându-ne 
— ceeace e tot atât cât: obligându-ne — să răs- 
pundem la o mare întrebare, 

„Luptători ai răsboiului pentru întregirea "eamului, 
comandanţi şi soldaţi ai „triunghiului morţii“! Răspundeţi voi 
dacă avem sau nu dreptul să desvelim trecutul glorios şi 
să-l facem să reinvie în faţa generaţiilor tinere aşa cum a 
fost, însângerat şi sublim, prin jertfe negrăit de mari, ce 
le-au adus străbunii pentru apărarea moşiei, credinței şi 
legii din bătrâni. 

Cărturari ai țării, bărbaţi politici, dascăli ai şcoalei 
româneşti şi preoţi ai legii noastre creştineşti! Spuneţi-vă 
cuvântul! Avem sau nu chemarea să dăm lumii româneşti 
acea hrană sufletească ce se înlemeiază pe cea mai ele- 
mentară lege etică: Adevărul? 

Tineri ai generaţiei mele, studenţi ai României între- 
gite! Avem sau nu datoria să scuturăm colbul de pe cro: 
nicile pline de învăţăminte înțelepte, pe cari le-au scris 
strămoşii cu sângele lor, în luptă cu atâţia vecini hrăpăraţi ? 
Putem oare răbda să ni se falșifice şi astăzi istoria spre 
profitul câtorva latifundiari medi vali incorigibili?*“ (pag. 9). 

Eu îmi îngăduesc să răspund autorului, acolo 
unde vorbeşte şi inimii mele linereşti (la aliniatul 
al treilea din cele reproduse) cu un DA! — răs- 
picat. Asigurându-l că adeziunile la acest „ple- 
biscit“ nu vor fi puţine. Toţi bunii români, tineri 
şi bătrâni cu sufletul tânăr, vor promova drama 
dsale la rangul de mare şi autentică operă româ- 
nească. Şi atunci, ne mai rămâne să-i dorim suc- 
cesul de scenă al creaţiilor similare de pe alte 
meleaguri (mă gândesc la cultul pentru operele 
wagneriene din Germania nouă). lar autorului să-i 
strângem mâna, c'a fost vrednic şi n'a ştiut ce-i 
descurajarea. GRIGORIE T. MARCU 


La alții 


M. S. REGELE PETRU II al lu- 
goslaviei a împlinit 12 ani. Eveni- 
meniul a dat prilej poporului 
sârbesc să-şi manifeste întreaga 
lui dragoste şi întregul lui devo- 


Alexandru |. 


iament faţă de Regele Copil, 
simbolul viu al solidarităţii iugo- 
slave, închegate de Regele 


Alţi copii la vârsta de 12 ani 


se joacă şi se bucură de viaţă. 
Regel Petru al l|l-lea la această 
vârstă poartă sarcina unei co- 
roane regale fiind crescut în 
cultul grijei pe care va trebui 

M. Sa Regele Petru II 


s'o aibă tot mai mult de soarta 
poporului adunat într'o singură 
țară de marele său Tată. Poporul 
sârbesc care ştie să preţuiască 
jertfelnicia mădularelor sale dela 
cel mai mic până la cel de pe 
vârful piramidei, şi-a arătat în 
serbări grandioase toată admi- 
rația şi supunerea cu care în- 
țelege să înconjoare pe Regele 
Petru II, ca şi pe augusta lui 
mamă M. S. Regina Marioara. 

Neamul românesc, ca şi cele- 
lalte neamuri civilizate ale lumii, 
a luat parte sinceră la bucuria 
poporului iugoslav. 


CONELICTUL ITALO-ABISI- 
NIAN. Cu toată zdroaba facto- 
rilor politicei internaţionale, luna 
Septemvrie n'a adus aproape 
nimic nou în soluționarea paş- 
nică a acestui conflict. Italia 
continuă să trimită în coloniile 
sale din Africa orientală trupe 
şi material de răsboiu, iar Ne- 
gusul se pregăteşte şi el de re- 
zistență împotriva unui eventual 
atac italian. Intrucât Societatea 
Naţiunilor n'a isbutit să împace 
cu propunerile sale pe Duce, 
Anglia şi-a mobilizat flota de 
răsboiu, concentrând mari uni- 
tăţi în Marea Mediterană, evi- 
dent, pentru a intimida Italia. 
Aceasta din urmă încă îşi ţine 
gata flota maritimă şi aeriană, 


VIAŢA ILUSTRATA 


înțelegând să facă faţă oricărei 
eventualităţi. Evident, diplomaţii 
Angliei şi ai ltaliei au făcut 
mărturisiri linişlitoare, că flo- 
tele lor nu au intenţii agresive, 
ci fac numai mişcări de ma- 
nevră preventivă. 

Mai dificilă este situaţia di- 
plomatică a Franţei, care îm- 
preună cu Anglia este cea mai 
credincioasă apărătoare a Pac- 
iului Societăţii Naţiunilor, dar 
care nu şi-ar slăbi bucuros nici 
legăturile de  prietinie recent 
consolidate cu Italia. 

Oricât de acută ar fi faza în 
care a ajuns conflictul italo- 
abisinian, totuşi ea n'a fost în 
stare să epuizeze toate resursele 
de nădejdi ale optimiştilor cari 
continuă să creadă în desle- 
garea paşnică a conflictului. 


CONGRESUL NAȚIONAL-SO- 
CIALIST DELA  NURNBERG. 
La 10 Septemvrie s'a deschis 
la Niirnberg marele congres al 
partidului naţional-socialist ger- 
man. E pentru a şasea oară 
când valul de entuziasm şi en- 
tuziaşti stârnit în Germania de 
omul care a salvat-o dela pră- 
păd sigur, curge spre oraşul 
numit, să asculte cuvântul stă- 
pânului unui popor mare. Şi 
anul acesta, afluenţa mulțimilor 





Mausoleul. ridicat de 
Negusul Abisiniei H. Selasie, în cin- 
sfea Regelui Menelik II! 


Adis- Abebba: 





Hitler 


a fost mare. Au participat apro- 
ximativ un milion de oameni şi 
aproape două mii de invitaţi 
străini, între cari şi numeroşi 
români. Fiihrerul Germaniei, în- 
ir'o cuvântare citită în prima zi 
a congresului, a făcut un vio- 
lent proces bolşevismului, de- 
mocraţiei rău înţelese şi franc- 
masoneriei, slăvind naţionalis- 
mul constructiv care a mântuit 
Germania. Noutatea congresului 
din anul acesta a constituit-o 
desigur apariţia armatei reîn- 
ființate prin şiiuta declaraţie a 
lui Hitler, din 14 Martie a. cc. 
Din această armată, Hitler a 
spus la congres că vrea să 
facă un adăpost pentru pacea 
europeană şi peniru civilizaţie. 
Deci o nouă şi solemnă măr- 
turisire pacifică din partea omu- 
lui spre care Europa priveşte 
cu atâta spaimă. Numai de s'ar 
ținea de cuvânt. Şi conducăto- 
rul Germaniei, până acum s'a 
cam ţinut. Dacă totuşi articulăm 
această dorință, când avem de- 
claraţiile sale atât de catego- 
rice, o facem gândindu-ne la 
chestia cu ţinutul Memel. Şi la 
un nou măcel, ale cărui preve- 
stiri ne înfioară. GR. T.M. 


SOLEMNITATEA DELA 
TÂRGU-JIU. Duminecă 9 Sep- 
temvrie s'a desvelit la Târgu-Jiu, 
monumentul ridicat în memoria 
eroinei dela Jiu şi Filiaşi, sublo- 
cotenentul Ecaterina Teodoroiu. 
Monumentul e opera sculptorei 
Miliţa Pătraşcu şi a fost ridicat 
din inițiativa Dnei Tătărăscu, so- 
ţia primului-ministru. La solem- 
nitate a asistat Suveranul, care 
într'o scurtă şi inimoasă cuvân- 
tare a omagiat pe splendida 
fată a Olteniei, apoi membrii 
guvernului, unităţi din armată şi 
din corpul cercetaşelor, precum 
şi mulţime mare de norod. Cer- 
cetaşele au aprins o flacără 
simbolică la monumentul pre- 
cursoarei lor, cu foc adus dela 
mormântul eroului necunoscut 
din Bucureşii. A fost mare entu- 
ziasm la Târgu-liu: entuziasmul 
unui popor care nu-şi uită şi 
nu-şi tăgădueşte eroii lui. Şi au 
mai fost pe acolo serioase emoiii 
politice. Cari nu ne interesează. 

GR. T.M. 


TEATRUL NAŢIONAL din ca- 
pitală şi-a deschis stagiunea cu 
piesa „Avram lancu“ de marele 
poet şi filosof Lucian Blaga. 
Evenimentul a avut semnificaţia 
unui triumf al teatrului româ- 
nesc. Nu numai prin înalta va- 





Lucian Blaga 

La noi 

Solemnitățile dela Târgu-Jiu: M. Sa Regele şi înalții demnitari 


loare educativă a piesei ci şi prin 
valoarea artistică a ei. Sărbă- 
torirea entuziată a autorului care 
a fost chemat de mai multe ori 
la rampă, a fost un gest dintre 
cele mai justificate. 


ZIUA CRUCII a adunat la Ma- 
glavit din nou cete nenumărate 
de pelerini. Deastădată însuşi 
p. S. Vartolomeu, episcopul 
Râmnicului, a fost de faţă, să- 
vârşind sfânta slujbă şi rostind 
cuvinte de mângăiere şi de în- 
demn la viață creştinească în 
faţa celor vreo 80,000 de cre- 
dincioşi cari îl ascultau cu adâncă 
luare aminte. Cu acest prilej s'a 
ales şi locul pe care se va ri- 
dica din daniile bogate ale pe- 
lerinilor măreaţa mânăstire, care 
va duce mai departe în viitor 
vestea cea bună a milostivirii 
dumnezeeşti faţă de neamul no- 
stru ca şi minunea săvârşită de 
Tatăl cel ceresc cu ciobanul 
Petrache Lupu, unul din marea 
obşte a celor „curaţi cu inima“. 


CONGRESUL  ASOCIAŢI- 
UNII ASTRA, s'a ţinut anul ace- 
sta la Satu-mare, în zilele de 14 
şi 15 Septemvrie. Locul a fost 
bine ales. Punctele de graniţă 
e bine să fie cât mai des cer- 
cetate de asemenea manifestații 


culturale şi naţionale. Şedinţele 
au fost conduse de prezidentul 
„Astrei“, dl prof. univ. Dr. luliu 
Moldovan. Participarea popu- 
laţiei a fost mare. Congresiştii 
au repeiat încă odată răspicat 
şi cu însufleţire, răspunsul nostru 
la tânguirea revizionistă: Nici 
o brazdă! Cuvântul înflăcărat 
al dlui Gh. Lungulescu, din par- 
tea Ligii antirevizioniste, s'a 
făcut auzit şi acolo. Defilarea 
conductelor etnografice, a com- 


plectat măreţele manifestări. P. 
S. Sa Arhiereul Dr. Andrei 
Mager Crişanul, a dus congre- 
sului binecuvântarea Bisericii 
neamului. GR. T.M. 





La Maglavit 

Sovata : Lacul ursului 


Colţul gospodinei 


COJILE DE CASTANE. Apa 
în care au fiert castanele e foarte 
bună ca şi infuzia de lemn de 
Panama peniru curăţitul stofelor 
de lână şi chiar a mătăsurilor 
a căror culoare nu o alterează. 


TABLOURILE ÎN ULEI. Pic- 
turile în ulei se curăţă foarte 
bine, frecând pânza cu o jumă- 
tate de cartof, ca şi cum am 
freca cu o gumă. 


ÎMPOTRIVA  COŞENILIEI. 
Acum toamna, când aducem 
toate plantele în casă, vedem 
adesea că unele din ele sunt 
atacate de coşenilă, un fel de 
insectă, care în popor se mai 
numeşte şi purice de vată. 


Pentru a distruge această in- 
sectă, e suficient s'o atingem cu 
o pensulă muiată în ţuică sau 
spirt denaturat. 


CARII. Foarie adesea unele 
mobile sunt destinate distrugerii, 
din pricina carilor sau viermilor 
rozători. 

Pentru a scăpa de ei, dăm o 
rețetă foarte simplă și uşor de 
executat: 

Într'o sticluță amestecăm 10 
gr. de acid fenic şi 10 grame 
esență de terebentină, apoi cu 





o pensulă întroducem în fiecare 
găurice câte o picătură din bi- 
nefăcătoarea mixtură. Repetăm 
operaţiunea de 2—35 ori. Chiar 
dacă insecta nu a fost atinsă, 
o vedem ieşind şi în scurt timp 
moare. 


VARZA ACRĂ. Varza acră 
conţine vitamine, şi e un mijloc 
preventiv contra scorbutului. Ea 
e foarte recomandabilă iarna, 
când lipsesc legumele. 

Să se dea îndeosebi copiilor, 
căci conţine pe lângă elemen- 
tele nutritive excelente, acidul 


BUSTUL M. SALE REGINA 
MARIA. Minunata staţiune bal- 
neară, Sovata, a mai primit o 
podoabă pe lângă multele po- 
doabe cu cari a înzestrat-o bu- 
nul lDumnezeu. Este bustul M. 
Sale Regina Maria, desvelit de 
curând, cu solemnitatea cuve- 
niliă unor asemenea înfăptuiri 
menite să aducă aminte irecă- 
torului marea dragoste a M. 
Sale faţă de pământul românesc 
şi faţă de frumuseţile lui. 


lactic, care e un mijloc bun 
contra limbricilor. O ceaşcă de 
zeamă de varză, luată dimineaţa, 
pe stomacul gol, sau înaintea 
meselor, e un purgativ eminent. 

Din timpuri străvechi credința 
populară recomandă varza acră 
contra tuberculozei. Acţiunea e 
poate datorită conţinutului ei de 
vitamine, proprietăţilor purga- 
live, stimulente ale digestiei. 
Varza acră se poate întrebuința 
şi extern, contra inflamaţiilor, 
înţepăturilor de insecte în formă 
de comprese. 





Bucuria gospodinelor : Și toamna anului acestuia ne-a adus 
b2lşug de fructe 


”DELA LUME. ADUNATE 


7 =" chetez peâtri cei. lipsiţi: 





ACTUALĂ 


lonescu: De ce l-a arestat pe olteanul ăla ? 
Popescu: Fiindcă striga: cantalupi! 


LA POLIȚIE 


- Bărbatul, care şi-a bătut nevasta în public e 


pedepsit cu 80 Lei și 50 de bani. 


— Bine, die comisar, dar, peniru ce aţi pus 3 


cei 50.de bani.!. 
— Nu ştiu... 
tacole. 


Se vede că e lata. pe spec- 


PRECAUȚIE 


Hirsch e pe banca acuzaților, 

Judecătorul îl intreabă: 

— Şi această excrocherie ai comis-o singur, 
sau ai avut complici? 

— Singur, singur, Domnule Judecător; când 
faci tovărăşie nu eşti niciodată sigur dacă aia 
lace cu oameni de treabă sau nu. 


A BRODIT-O 


La o masă de logodnă, un domn se pleacă 
la urechea vecinului şi intreabă: 

— Domnule, aţi putea să-mi spuneţi, cine e 
vaca aia grasă de lângă stăpânul casei? 

— Este mama vițelului cu care vorbiţi, — 
răspunde celalalt. 


SGÂRCITUL 


O doamnă umbla cu cheta pentru un scop 
de binefacere. Ea prezentă culia unui bogăfaş, 
vestit pentru sgârcenia lui, care-i spuse aspru: 

— Nam nimic. 

— Atunci, luaţi, Domnule - — spuse doamna 





Viața. 


veselă 


NEGUSTOR 
Moriţ, sărac prăpădit, se duce la bogatul 
său prielen Berger și cere un ajutor, 


— lacă o pereche de pantaloni, sunt incă 
buni, zise Berger generos. 


Mulţumesc din toată inima, 





Domnule 


“ Berger; Dumnezeu să te răsplătească pentru bu- 


nătatea d-tale. Acum, mai am o rugăminte. 
_— Spune-o | 
: Fii bun, Domnule Berger şi cumpără 
p. la a czali pantaloni. Vezi ce buni sunt, aproap2 noi. 


IN TRAMVAI 


„us Mitică —teu: monoelu — căire prietenul său 
lonică în tramvai:. 
— Ai văzut ce “insolânt: e conduidtozul ? Te 


„privea, caşicând -n'ai fi avut bilet. 


— Da, dar şi eu îl priveam, caşicum aş îi avut. 


LA POŞTA 


In faţa ghișeului, la scrisorile recomandate: 

— Te rog scrie mai legibil adresa domnule 
— îi spune domnişoara. 

— Cum, adresa scrisorii mele e rău scrisă ? 

— Tocmai, sunt cuvinte cu nepulinţă de citit. 

— Cari anume? 

— Popescu şi plpegti 


GINERELE ŞI SOACRA si: 


“Un pictor a terminat portretul d- net Popescu. 
: Ginerela, şi fca' ei privesc pânza: ”-. +: 
— Cât de bine seamănă „mama, spuse iata, 
— Da, ai spune, că vrea să mă'nghită — ob- 
servă ginerele. 


LA VÂNĂTOARE 


Doi prieteni, vânând raje sălbatice, se îmbră- 
caseră înir'o piele de vacă. Se ştie în adevăr că 
mijlocul acesta este cel mai bun peniru a nu speria 
vânatul, Numai primul dinire cei doi prieteni, adecă 
cel care era la partea dinainte, avea puşcă. 

Deodată cel din spate strigă: 

— Dă-mi pușca repede! 

Celălalt îl întreabă surprins: 

— Ce este? Vezi rațe? 

— Nu. Dar vine taurul, 


CURIOSITATE 


Un domn foarte bine îmbrăcat se prezintă la 
comisariatul de poliţie din cartierul lui. Un hoţ 
care-i pătrunsese în casă în timpul nopții şi-i (u- 
rase mai multe lucruri, fusese prins după aceea 
într'o cârciumă din apropiere. 

E aici ticălosul ăla ? întrebă el. 

— Da, e aici, răspunde comisarul, 

Aş vrea să-l văd. 

Pentruce ? 

lată pentruce: a intrat la mine la ora 
două noaplea, fără să trezească pe nevastă-mea 
aul aş via să. i cum a făcul aceasta.--. sii 


LD E dei 
? a e 

PENTRU COLABORATORI 


Revista se pune sub tipar totdeauna la 15 ale lunei. Domnii colaboratori 
sunt rugaţi să-şi trimită manuscrisele până la această dată. Rugăm articole 
scurte, scrise citeţ, pe o singură pagină a hârtiei. Întrucât e posibil, dorim 
ilustraţii (fotografii) la text. Ordinea articolelor e determinată de necesităţi 
tehnice, nu de alte consideraţii. — Manuscrisele nepublicate nu se înapoiază. 


(a) 


Primim spre publicare cronici despre evenimentele 
culturale şi sociale din oricare parte a ţării. Aceste 
cronici trebue să fie însă însoţite de fotografii. 








